Izvor\tdw.com\tseptembar 16, 2016\n„Srbija u Evropskoj uniji – to više nije daleki san“, izjavio je početkom septembra Majkl Davenport, šef delegacije EU u Srbiji. Bio je to skup u čast 15 godina „partnerstva“ EU i Srbije, pa su i reči bile prigodne: malo pomirljivih poruka prema celom regionu, malo hvalospeva odličnoj saradnji s aktuelnom vladom u Beogradu. No samo nekoliko dana kasnije, prošle sedmice, Davenport se pojavio pred članovima Radne grupe za proširenje EU koja na svakih nekoliko dana zaseda u Briselu baveći se pristupnim pregovorima i dešavanjima u zemljama kandidatima za članstvo. Iza zatvorenih vrata njegove ocene nisu bile tako prigodne, saznaje Dojče vele iz jednog poverljivog papira nemačkog Ministarstva spoljnih poslova. Davenport je najpre delegatima rekao da je formiranje vlade trajalo duže od očekivanog, a da razlozi za to otezanje „nisu do kraja jasni“. Dodao je da je premijer Aleksandar Vučić uprkos komotnoj većini preferirao koalicionu vladu i ocenio da je u njoj pozicija Socijalističke partije Srbije nešto slabija nego pre vanrednih izbora. On je načelno pozdravio evropsko usmerenje nove-stare vlasti rekavši da su evrointegracije „lajtmotiv“ programa beogradske vlade. Zatim je Davenport nabrojao najveće izazove i nerešene probleme: građenje nezavisnih institucija, reformu javne uprave, investicije u poljoprivredu, privatizaciju državnih firmi, ulazak u Svetsku trgovinsku organizaciju. Pitanje „političke volje“ Šef delegacije Evropske unije posebno je naglasio da je „sada trenutak“ da vlada dokaže odlučnost u sprovođenju teških reformi u oblasti pravne države. Kao znatne nedostatke on je istakao što još nije do kraja primenjen Akcioni plan za nacionalne manjine, što nema državnog tužioca za ratne zločine (prema saznanjima Večernjih novosti, Državno veće tužilaca bi konačno trebalo da ga predloži 19. septembra) i nepotpunu saradnju sa Haškim tribunalom. U izveštaju u koji redakcija Dojče velea ima uvid ne precizira se na šta se pod tim misli, ali je Srbiji i ranije zamerano neisporučivanje Vojislava Šešelja u Hag pre izricanja presude, kao i potpuno ignorisanje naloga za isporučenje troje Šešeljevih saradnika zbog nepoštovanja suda. Davenport je, kada se radi o reformama u oblasti prava, istakao da ne sumnja u kompetencije nove ministarke pravde Nele Kuburović, ali da nije izvesno da će ona dobiti „političku podršku“ za teške reforme, posebno za promenu Ustava. Posebno su, dodao je, veliki otpori na planu prenošenja finansijskih sredstava nezavisnim institucijama. Davenport nije želeo mnogo da prejudicira pre sledećeg izveštaja Evropske komisije o napretku Srbije koji se očekuje krajem oktobra, posebno što se tiče „teme svih tema“ – odnosa Beograda i Prištine. On je ponovio da u zvaničnom Beogradu postoji spremnost na dogovor o Mitrovici i telekomunikacijama, ali ne i za dogovor o energetici. Dodao je da dijalog treba nastaviti na najvišem političkom nivou, kao i da treba utrti put formiranju Zajednice srpskih opština. Rusija jača „meku moć“ Delegati iz više zemalja (Nemačka, Francuska, Hrvatska...) su na sastanku Radne grupe za proširenje upitali Davenporta za procenu stanja medijskih sloboda u Srbiji. On je rekao da je odlučujuće dovesti Regulatorno telo za elektronske medije i Savet za štampu u stanje da „u potpunosti obavljaju svoje zakonske dužnosti“. „To još nije slučaj“, rekao je predstavnik EU, i dodao da je Savet za štampu u prethodnih 12 meseci ipak u nekoliko slučajeva „pokazao zube“. Na pitanje nemačkog predstavnika kako će stanje medija biti tretirano u izveštaju o napretku, Davenport je izneo očekivanje da taj deo izveštaja bude sličan prošlogodišnjem, uz dopunu o teškoćama u sprovođenju medijske reforme. Podsetimo, prošle godine je deo izveštaja o medijskim slobodama, iako u uobičajenom diplomatskom tonu, bio poražavajući za vlast Aleksandra Vučića. Kada se radi o famoznoj stabilnosti regiona, Davenport je ponovio da „svi“ treba da se uzdrže od kontraproduktivnih istupa. Zbog takve retorike je nedavno srpski šef diplomatije Ivica Dačić rekao da se evropske diplomate ponekada ponašaju „kao da su na Tibetu“ kada sve trpaju u isti koš. Diferencijaciju bi hteli, samo na drugi način, i u Zagrebu. Predstavnik Hrvatske u Radnoj grupi je recimo istakao da je srpski državni vrh (Vučić i Dačić) imao za cilj diskreditaciju Hrvatske kada je okupio ambasadore 27 članica EU, a jedino hrvatski nije bio pozvan. Delegate je zanimalo i kako EU stoji u Srbiji što se tiče „strateške komunikacije“, što bi se narodski moglo prevesti kao „marketing“. Davenport je na to odvratio da je ruska „meka moć“ u Srbiji daleko veća nego u prošlosti i da je medijsko prisustvo Moskve „veoma veliko“. Evropska unija tome treba ne samo da se suprotstavi već da ispriča i „bolju priču“, zaključio je Davenport.\n« Istorija bolesti predsednika SAD i kako su ih krili NOVE PRETNJE NOVINARIMA: Plivaćete Dunavom, žive ćemo vas drati »


Dodik: Neću podržati moguću tužbu BiH protiv HR\nTanjug 12. oktobra 2018. 11:13\nSARAJEVO – Aktuelni predsednik Republike Srpske i novi srpski član Predsedništva BiH, Milorad Dodik, izjavio je da neće podržati moguću tužbu BIH protiv Hrvatske Međunarodnom sudu za pravo mora zbog gradnje Pelješkog mosta, što su najavili njegove budući kolege u državnom vrhu Željko Komšić i Šefik Džaferović.\n„Mislim da to nije produktivno za BiH i neću to podržati iako možda i imam neke razloge zbog opstrukcije Hrvatske u pogledu izgradnje mosta na Savi kod Gradiške“, izjavio je Dodik u intervjuu za sarajevsku komercijalnu televiziju TV1.\nDodik je ponovio da je Komšić, koji je u Predsedništvo izabran kao hrvatski član „malo prenaglio“ u svađama kako s Hrvatskom tako i sa Srbijom, a to otežava mogućnost da novo Predsedništvo BiH profunkcioniše kao partner državama regiona.\n„Komšić Hrvatskoj preti tužbom zbog Pelješkog mosta, a Srbiji da treba da prizna samoproglašeno Kosovo. Svakako da to umanjuje šansu za bilo kakav politički proces na regionalnoj razini“, kazao je Dodik.


Putinov rat protiv bretonvudskog sistema - Ekonomija - Ceopom Istina\nAutor: Nebojša Babić\nPutinov rat protiv bretonvudskog sistema\nNaslovna / Ekonomija / Putinov rat protiv bretonvudskog sistema\nKategorija: Ekonomija / Objavljeno: 17/05/2020, 23:53\nU oktobru 2013. je kineska državna agencija Sinhua objavila kratki članak u kojem je Peking pozvao svet na „dedolarizaciju“. Razlog je bio blokada usvajanja američkog saveznog budžeta, što je dovelo do nestabilnosti globalnih finansija i panike na tržištima. Kineske vlasti su odlučile da više ne žele zavisiti od hirova američkih zakonodavaca, koji direktno utiču na sve ekonomije sveta. Odmah nakon toga, Rusija se pridružuje ovoj inicijativi, velikim delom i zbog toga što je Zapad Moskvi uveo sankcije koje traju do danas.\nOd uspostave sistema Breton Vuds, na kraju Drugog svetskog rata, američki dolar se koristio kao glavna valuta za međunarodnu trgovinu. Posljednjih godina sve više zemalja i velikih korporacija prelaze na trgovinu u nacionalnim valutama ili, kao u slučaju Rusije i Irana, mijenjaju robu za naftu. U septembru 2018. su ekonomisti Svjetske banke objavili su da je proces dedolarizacije u svijetu započeo i da se više ne može zaustaviti.\nKrajem prošle godine, dakle, pre izbijanja koronavirusne pandemije, finansijski portal Kapital navodi da čak i ako se kinesko-američki trgovinski odnosi poboljšaju, dok američki privredni rast propada, a kamatne stope se još više smanjuju, čini se da će se dedolarizacija globalne ekonomije nastaviti. Danas, kada Tramp američku ekonomiju pokušava spasiti obveznicama za koje se svi slažu da nemaju pokriće, iako agencije dalje američki rejting smatraju jednim od „najsigurnijih u svijetu“, situacija se zaoštrila i sve zemlje koje to mogu traže utočište u zlatu ili sigurnoj imovini.\nU ovom vrlo teškom trenutku Vladimir Putin poziva na uspostavu novog sistema i objavljuje rat Breton Vudsu, kako prenosi portal Saker. To je izjavio na Dan pobede, 9. maja, a takozvani „kremljolozi“ dobro poznaju simboliku Moskve i ovo nisu isprazne pretnje, poput Trampovih, već jasno i nedvosmisleno upozorenje da će se svet menjati brže od tempa kojeg su 2013. osmislili i najavili Kinezi. Šali li se ruski predsednik? Ako neko gaji takve iluzije, dovoljno je podsetiti na upozorenje koje je 2007. poslao s govornice Bezbednosne konferencije u Minhenu. Tada su se zapadne vođe i političari smejali, ali im danas više nije do smeha.\nMetju Eret za Saker piše da su danas, kada su mnoge sile na rubu finansijskog kolapsa, većeg od bilo kog koje je svet doživeo, Vajmara iz 1923. ili Velike depresije 1929. godine, čelnici Rusije i Kine pokrenuli ozbiljnu raspravu u vezi uspostavljanja novog sistema koji neizbežno mora zameniti trenutno umirući neoliberalni poredak. Nedavno je Vladimir Putin ponovno pokrenuo svoj poziv, kada je 16. januara pozvao na novu privrednu konferenciju za hitne slučajeve koja bi se bavila nadolazećom katastrofom.\nDok se Putinova predanost ovom novom sistemu temelji na multipolarnim načelima saradnje i poštovanju nacionalnog suvereniteta, finansijska oligarhija i duboke državne strukture koje su se infiltrirale u zapadne države i koje su pokrenule ovu krizu tokom decenija globalizacije pozvale su na njihovu vlastitu verziju novog sistema. To znači da je Putinov poziv za „Jaltom 2“, kako su neki nazvali inicijativu za ovom konferencijom, odbijen i da će se sukobiti dve vizije o budućnosti čovečanstva.\nNovi sistem umirućih elita, kakav promovišu Banka Engleske i vodeće tehnokrate, temelji se na „antinaciji“ i unipolarnom sistemu koji se obično naziva “Novi zeleni dogovor”. Drugim rečima, ovo je sistem kojim vlada tehnokratska elita koja upravlja smanjenjem svetskog stanovništva kroz monetizaciju praksi smanjenja ugljen-dioksida u okviru takozvane „Globalne vlade“.\nBez obzira kako na to gledate, novi sistem će se stvoriti iz pepela trenutno umirućeg svetskog poretka. Pitanje je samo hoće li od njega koristi imati oligarhija ili narod? Na poslednjoj takvoj hitnoj konferenciji je stvorena svetska ekonomska arhitektura u julu 1944. i tada nastaje i sistem Breton Vuds.\nFoto: Profimedija – Izvor: Srbija danas\n“Američki fašizam, koji je poslednjih godina postao poznat pod nazivom duboka država, neminovno će angloamerički imperijalizam na kraju gurnuti u rat s Rusijom. Američki fašisti već govore i pišu o ovom sukobu i koriste ga kao izgovor za svoju unutrašnju mržnju i netrpeljivost prema određenim rasama, verovanjima i klasama”, davno je rekao Henri A. Volas, bivši potpredsednik Sjedinjenih Američkih Država u upravi Frenklina D. Ruzvelta, pre nego što je otpušten iz Trumanovog kabineta zbog zagovaranja američko-ruskog prijateljstva tokom Hladnog rata.\nZapravo se upravo to događa, ali je ravnoteža snaga sada prevagnula u korist rusko-kineskog saveza. Ove se dve zemlje u sukobu kojem svedočimo ne mogu posmatrati odvojeno, što se vidi iz uzajamne pomoći u svim sektorima, od vojnog do finansijskog, ekonomskog i tehnološkog.\n„Danas je svet dobio drugu priliku za oživljavanje sna Frenklina D. Ruzvelta o antikolonijalnom svetu . U 21. veku je ovaj veliki san poprimio oblik Novog puta svile, kojim upravljaju Kina i Rusija, a pridružio im se i rastući hor naroda koji su želeli izaći iz nevidljive kaljuge kolonijalizma. Ako zapadne države žele preživeti nadolazeći kolaps, bilo bi dobro da poslušaju Putinov poziv za stvaranje novog internacionalnog sistema, pridruže se Novom putu svile i odbace kejnzijanske tehnokrate koji se zalažu za lažni “Novi Breton Vuds” i “Novi zeleni dogovor”, zaključuje Metju Ehert.\nMeđutim, to se neće dogoditi i iz koronavirusne pandemije će nastati novi svet, što tvrde oba tabora, ali se čini da zapadni nema snage i sve akcije koje preduzimaju FED i Tramp, s jedne strane, a s druge Evropska centralna banka, Brisel i Berlin kao evropski hegemon, izgledaju kao gašenje požara benzinom. Na evroazijskom prostoru, tačnije u Rusiji i Kini, tih problema nema, a oni koji se pojavljuju i koji su neizbežni, rešavaju se na dnevnoj bazi, bez skretanja s kursa dugoročne strategije.\nA šta rade Donald Tramp i njegovi republikanci? Uprkos obilju unutrašnjih problema u Sjedinjenim Državama, oni se i dalje mešaju u unutrašnje stvari drugih država. Odbor za spoljne poslove američkog Senata je 11. maja objavio je rezoluciju o Rusiji u kojoj je opet optužuje za kršenje ljudskih prava, i to samo uopšteno, bez konkretnih navoda.\n„Mera koju danas uvodimo šalje snažan, dvostranački signal Kremlju da Kongres Sjedinjenih Država podržava heroje koji život izlažu opasnosti u odbrani slobode i demokratije. Pozivam upravu da nam se pridruži u pružanju podrške pravima i slobodama ruskog naroda nametanjem sankcija ruskim vladinim zvaničnicima odgovornim za ova strašna kršenja ljudskih prava”, rekao je Eliot Engel, predsednik Odbora za spoljne poslove Predstavničkog doma američkog Kongresa u kojem većinu imaju republikanci, iako to u sukobu protiv Rusije i Kine ne igra nikakvu ulogu.\nVeć 13. maja je Senatu dostavljen novi predlog zakona o sankcijama, ali protiv Kine. Predložio ga je Trampov saveznik, republikanski senator Lindzi Grejem. Sankcije su predviđene ako “Peking ne bude sarađivao i pružio celoviti izveštaj o događajima koji su doveli do izbijanja nove vrste koronavirusa“.\nDrugim rečima, u svakom slučaju, iako je Kina od samog početka epidemije informsala SZO i druge zemlje o izbijanju nove opasne bolesti, pružila opsežne podatke o morbiditetu i smrtnosti, podelila svoje iskustvo, a nakon suzbijanja epidemije na svojoj teritoriji poslala lekare da pomognu drugim zemljama i humanitarnu pomoć i pomogla u snabdevanju medicinskim potrepštinama, Kinu čekaju američke sankcije.\nPutin i Si Điping – Foto: Tanjug\nSjedinjene Države svim silama žele okriviti Kinu za pandemiju, što znači da će za to biti kriva u svakom slučaju. Vredi napomenuti da američke sankcije postaju beskorisnije za same SAD, ako ne i štetnije. Ranije je bivši američki ambasador u Rusiji Džon Hantsmen rekao da je učinak bio suprotan i da su sankcije prisilile ruski kapital da se vrati u Rusiju, što uopšteno koristi ruskoj državi. Ta ogromna sredstva podržavaju rusku ekonomiju, a to šteti američkom biznisu.\nRusija nije jedina zemlja koju SAD “bombarduju” sankcijama. I zasigurno nije jedina zemlja na svetu koja shvata da su sankcije neizbežne za sve zemlje koje pokušavaju voditi nezavisnu politiku i ne žele se pokoriti kanibalističkim zahtjvima Sjedinjenih Država.\nStoga sve više zemalja, ali i brojne nezapadne korporacije, razmišljaju o tome kako izvući svoje poslovanje iz sfere uticaja dolara. Rusija i Kina već odavno koriste svoje nacionalne valute u međunarodnoj trgovini. Međusobno i u trgovini s brojnim zemljama u svetu. Tako je u 2014. U rusko-kineskoj trgovini samo dva odsto razmene bilo u juanu, dok se u 2017. ta brojka već popela na devet odsto. U rubljama je došlo do sličnog povećanja s vrednosti od devet odsto do 15 odsto. Podaci za 2019. nisu objavljeni, kao što ne postoje podaci za udeo u trgovini u nacionalnim valutama s drugim zemljama i ovde bi trebalo tačne podatke tražiti u padu udela trgovine u dolarima, rastu one u evrima i drugim valutama.\nOsim toga, Centralna banka Rusije je do kraja juna 2018. smanjila udeo dolara u zlatnim i valutnim rezervama za više od polovine, s 46 na 22 posto. Petina zlatnih rezervi, oko 100 milijardi dolara, pretvorena je u evre i juane, a kasnije se u potpunosti rešila dolara. Isto čine Kina, Indija, Turska, različitim tempom, a EU je objavila nameru da ograniči upotrebu američke valute u isplatama.\nAnalitičari su pre koronavirusne pandemije, a sada još više, bili sigurni da će se centralne banke, koje sada drže većinu rezervi u dolarima, sve više rešavati američke valute. U drugom tromesečju 2018. godine udeo evra u globalnim rezervama porastao je na 20,26 posto, najviše od četvrtog tromesečja 2014. godine, a to Americi preti velikim problemima i EU pretvara u američkog neprijatelja.\n“Trenutni status dolara kao glavne rezervne valute omogućava nam da izolujemo američku privredu od spoljnih šokova”, rekla je u februaru prošle godine Linda Goldberg, potpredsednica Federalnih rezervi. Na njenu žalost, čini se da je JP Morgan bio u pravu kada su izjavili da će „trostruki deficit” u američkoj ekonomiji, odnosno, budžetski deficit, trgovinski i tekući saldo, neizbežno dovesti do toga da će dolar izgubiti status svetske rezervne valute, i to vrlo brzo. A ovo su iz JP Morgana najavili mesecima pre koronavirusne pandemije i katastrofalne situacije u kojoj se SAD trenutno nalaze.\nIzvor: Fejsbuk stranica autora\nOstavite komentar na Putinov rat protiv bretonvudskog sistema


Teško gostovanje u Kruševcu (video) – ZoomUe\nTeško gostovanje u Kruševcu (video)\nby Vesna Đurović · 18 августа, 2016\nIVANJICA-Javor Matis nakon gostovanja u Novom Sadu očekuje još jedno, ovoga puta u Kruševcu gde ih čeka povratnik u Superligu Napredak.\nJavor Matis je posle poraza od Partizana poklekao i pred zahuktalom Vojvodinom. Ubedljiv poraz od 4:0 samo je dokaz da nije nimalo lako oformiti igrački kadar u situaciji kada promenite kompletan sastav i u svoje redove dovedete 15 novajlija. Kratak period uigravanja i zgusnut rapored takmičenja su sigurno uticali na to da Ivanjičani imaju samo 5 bodova ali ni treneru Veselinoviću nije nimalo lako. Svaki od kandidata za tim ne može u isto vreme da dostigne visok nivo forme tako da će tokom jeseni svi dobiti šansu u zavisnosti koliko brzo budu napredovali.\nOno što može da brine stručni štab jeste dekoncentracija i primanje golova u ranoj fazi meča. Protiv Radnika se jurio rezultat 2:0, Partizan je već u 13.minutu vodio 1:0 dok je Vojvodini bilo potrebno samo pola sata da postigne tri gola.\nU sklopu pripreme za utakmicu protiv Napretka Javor Matis je odigrao kontrolni meč protiv užičke Slobode i Veselinović je pružio priliku igračima koji treba da se izbore za status startera. Nije šef struke ivanjičkog superligaša mogao da bude zadovoljan jer su njegovi puleni poraženi 2:0, tako da će protiv Napretka ipak na teren morati oni koji su i do sada počinjali utakmice. Napredak je svoju snagu pokazao u utakmicama sa Crvenom zvezdom, Partizanom i Vojvodinom tako da će igračima Javor Matisa biti izuzetno teško na gostovanju u Kruševcu.\nKako je rekao Veselinović svi i grači su spremni za utakmicu 6.kola protiv Napretka, koja se igra u subotu pod Bagdalom sa početkom u 20 sati.\nPočinje Užički rok festival\nNext story Počela 21.Međunarodna kolonija umetničke keramike Zlakusa (video)\nPrevious story Vicešampion Poljske u automobilizmu testirao za Lein racing (video)


Opština Novi Bečej Početak saradnje sa Privrednom komorom Budimpešte\nVi ste ovde: Aktuelno Početak saradnje sa Privrednom komorom Budimpešte\nPOČETAK SARADNJE SA PRIVREDNOM KOMOROM BUDIMPEŠTE\nPredstavnici Privredne komore Budimpešte posetili su danas opštinu Novi Bečej gde su sa predstavnicima lokalne samouprave održali radni sastanak s ciljem uspostavljanja međusobne ekonomske saradnje, sa posebnim osvrtom na razvoj turizma i privrede. Prezentacija potencijala opštine koju je za svoje goste iz Mađarske pripremila lokalna samouprava održana je u muzeju „Glavaševa kuća“ gde su se medijima obratili predsednik opštine Novi Bečej, Saša Maksimović i jedan od direktora Privredne komore Budimpešte, Mikloš Bornemisa, između ostalog zadužen i za turistički odsek komore.\n„Zahvaljujući sve boljoj saradnji Republike Srbije i Mađarske, zahvaljući predsedniku Aleksandru Vučiću i premijeru Mađarske Viktoru Orbanu zaista su sve bolji odnosi dve države kako na privrednom tako i na turističkom planu. Ono što je bio cilj današnjeg sastanka je mogućnost finansiranja kako u privredu opštine Novi Bečej tako i u turizam naše opštine. Velika je stvar da predstavnici Privredne komore Budimpešte i samim tim predstavnici Privredne komore Mađarske posete jedno malo mesto kao što je Novi Bečej. Mislim da su današnji sastanci zaista bili sadržajni i da postoji realna mogućnost investiranja ne samo u turizam nego i u privredu opštine Novi Bečej. Mi ćemo dati sve od sebe da pokažemo da smo dobri domaćini, da pokažemo naše industrijske zone i sve mogućnosti ulaganja u turizam i ono što opština Novi Bečej ima da ponudi, a ima zaista mnogo. Želim da iskoristim priliku da se zahvalim gospodinu Bornemisi, ne samo na današnjem dolasku. Ja bih zaista voleo da imamo toliko investitora da možemo da biramo koji nam je sipmatičan, ali je za opštinu Novi Bečej svaki investitor jako bitan i značajan. Svaka ozbiljna firma je više nego dobrodošla ovde i imaće svu moguću sardnju i pomoć od lokalne samouprave“, rekao je Saša Maksimović, predsednik opštine Novi Bečej.\nDanašnjem sastanku prisustvovali su i potpredsednik Privredne komore Budimpešte, Gabor Bartoš, šef kabineta predsednika opštine Novi Bečej, Oto Kišmarton i direktorka Srednje škole Novi Bečej, Anita Bojić Perkin.\n„Pre dve godine smo odredili našu misiju. Cilj nam je da dobre odnose između dva naroda ponovo obnovimo na polju turizma i privredne saradnje. Uz pomoć Privredne komore Vojvodine pokušali smo da saznamo koji su nam sve uslovi potrebni. Moram priznati da smo dobili veoma veliki broj podataka. Upravo zato smo sada ovde u Srednjem Banatu u Novom Bečeju jer ovde vidimo najviše mogućnosti i preduslova za razvoj saradnje. Tu pre svega mislim na razvijanje turističke saradnje koja se zasniva na zajedničkim pričama i svemu onom što povezuje Srbiju i Mađarsku. Mi smo već stupili u kontakt sa mađarskim najvećim investitorima i turističkim radnicima i mislim da ćemo veoma brzo započeti našu saradnju. Ne bih da predviđam rezultate naših dogovora, ali da bi se ostvarilo ono što smo planirali trebaće nam mnogo pomoći kako rukovodstva lokalne samouprave, tako i predsednika opštine i ostalih relevantnih struktura u Novom Bečeju. Da bismo imali dobru turističku saradnju potreban nam je i razvoj turističke infrastrukture. Bez kvalitetne vode, vodovoda, kanalizacije i svih drugih uslova koji su potrebni nema ni razvoja turizma. Radi ostvarivanja naših ciljeva planiramo učešće i Evropske unije, odnosno njenih fondova. Saradnja između vlada Srbije i Mađarske, kako je rekao predsednik opštine, ide u dobrom smeru i u velikoj meri će nam pomoći na polju saradnje. Danas smo razgovarali o tome šta bismo mogli da radimo sa opštinom Novi Bečej, ali ovo je tek prvi razgovor i u narednom periodu ćemo to sve konkretizovati“, rekao je Mikloš Bornemisa iz Privredne komore Budimpešte.\nPrema njegovim rečima jedan od ciljeva buduće saradnje jeste da objekti, spomenici i sve ono što povezuje dva naroda postanu turističke atrakcije. Takođe, veliki mađarski investitori se interesuju za termalnu vodu koja postoji u regionu i razmišljaju o investicijama u određene objekte gde će se ona koristiti u oblasti turizma. Uz razvijanje termalnog turizma biće pokrenute i ostale uslužne i privredne grane, kaže Bornemisa.\nOsim saradnje u oblasti turizma Mađari su zainteresovani i za tekstilnu industriju, s obzirom na to da u Srednjoj školi Novi Bečej postoji smer za tekstil i dizajn. Takođe, moguća je saradnja i u oblasti proizvodnje poljoprivredne mehanizacije i uvođenja novih tehnologija.\nPrema predstavnicima Privredne komore Budimpešte potrebno je godinu do godinu i po dana priprema, dok do konačne investicije otvaranja neke fabrike obično prođe oko 3 godine. U oblasti tekstilne industije rezultati bi mogli biti vidljivi već za pola godine do godinu dana.


"Mame su zakon" predlažu minimalac za sve porodilje | Kruševac PRESS\n“Mame su zakon” predlažu minimalac za sve porodilje\nAutor Redakcija\t Poslednje ažuriranje 10.10.2018. 0\nPredstavnice inicijative “Mame su zakon” zalažu se da svaka porodilja u Srbiji prima minimalac dok je na porodiljskom odsustvu, iako nije ostvarila pravo na punu nadoknadu.\nOvo je rečeno na sastanku predstavnica te inicijative sa savetnicama ministarke zadužene za demografiju i populacionu politiku Slavice Đukić Dejanović.\nNaglašeno je da je ženama teško da vežu 18 meseci kako bi ostvarile pravo na punu nadoknadu za vreme porodiljskog odsustva i odsustva radi nege deteta. Istaknuto je da se to u praksi ne dešava zbog toga što žene ne žele da rade, već zato što nemaju gde da rade i da godinama volontiraju u državnim firmama, rade na crno i preko omladinskih zadruga zbog čega su “praktično nevidljive za sistem”.\nSavetnice ministarke Đukić Dejanović istakle su da su svesne problema da se današnje porodice ohrabre da dobiju prvo dete navodeći da je u 2017. godini rođeno 1.000 “prvih beba” manje nego u 2016. godini. Ocenile su da taj podatak može da bude posledica migracije stanovništva i odlaska velikog broja mladih iz Srbije. Savetnice su navele da će proslediti ministarki predložene izmene zakona, kao i da će je detaljno informisati o stavkama koje se, pre svega, tiču “nevidljivih radnica”.\nBebeMame su zakonminimalacporodiljsko odsustvo\n"SPORTIĆ U VRTIĆ": Promocija sporta za najmlađe Sportski savez grada Kruševca, u saradnji sa Predškolskom ustanovom „Nata Veljković“, realizovao je tradicionalnu sportsko-...\n24. SEDNICA SKUPŠTINE GRADA: Izveštaj o izvršenju budžeta glavna tema U utorak će biti održana 24. sednica Skupštine grada Kruševca. Pred odbornicima će se naći 29...\nOTVORENO PRVENSTVO ČEŠKE U BADMINTONU: Zlato i bronza za Mariju Sudimac Na Otvorenom prvenstvu Češke u badmintonu takmičari iz Kruševca osvojili su tri medalje. Prvi je do...\nDaskaonica kreće sa radom "Daskaonica" kreće sa radom! Edukativna maštaonica namenjena mališanima od 3 do 6 godina trenutno prima...\nSPORTSKI PREGLED: Pobede košarkaša, košarkašica i vaterpolista Vaterpolisti Rasine nastavljaju sa pobedama u Prvoj B ligi. Sa 10:8 nadigrali su Singidunum u Beogradu...\n"SPORTIĆ U VRTIĆ": Promocija sporta za najmlađe\nOTVORENO PRVENSTVO ČEŠKE U BADMINTONU: Zlato i bronza za Mariju Sudimac\nSPORTSKI PREGLED: Pobede košarkaša, košarkašica i vaterpolista


Kako navodi Bi-Bi-Si, do greške je došlo u prevodu sa burmanskog na egleski pa je kineski lider "dobio ime" sa veoma uvredljivom konotacijom: "Mr. Shithole" (g. Vuko**bina).\n"Fejsbuk" je za grešku okrivio "tehnički problem". Greška je otkrivena drugog dana Sijeve zvanične posete Mjanmaru.\nSi se sastao s mjanmarskom predsednicom Aung San Su Ći razgovarao o jačanju bilateralnih odnosa.\n"Fejsbuk" je poručio da se greška nije smela dogoditi i da preduzima korake kako bio osigurali da se to ne ponovi.\nBurmanski je službeni jezik u Mjanmaru, gde ga govore dve trećine stanovnika.\n"Fejsbuk" je priznao da Sijevo ime nije bilo uneseno u bazu podataka za prevode sa burmanskog na engleski.\nU slučajevima kada nema podataka za neku reč, sistem prevoda "nagađa" koristeći slične slogove, objašnjava kompanija.\nISPIT LOJALNOSTI U Kini niko neće moći da bude novinar ako ne prođe SIJEV TEST\nKako rastu izazovi s kojima se Kina suočava, tako uoči grandiozne proslave rastu i PUKOTINE NA SIJEVOJ FASADI\nSamit Trampa i Sija ipak u aprilu\nUŽIVO, ĐOKOVIĆ - KOLŠRAJBER Nole MELJE rival! Srbin se mučio, a onda je usledila prava EKSPLOZIJA!


Republika / Evo kako posluje tajkun iz Vrbasa: Oko Vrbaškog sve je sumnjivo!\n00:16U VELIKOM STILU: Džipovi vladaju ulicama Moskve! 00:14Francuski predsednik doneo odluku: Makron imenuje specijalnog izaslanika za Zapadni Balkan 23:51(FOTO) Hadersfildov dres jedan od najružnijih u istoriji fudbala! 23:38POČNIMO OD ZAROBLJENIH MORNARA: Ukrajinski predsednik Zelinski ima predlog za pokretanje dijaloga sa Rusijom 23:31Valverde sija zbog Grizmanovog dolaska u Barsu! 23:26Merkelovoj je loše zbog alkohola! Poslanik desničarske AfD žestoko o stanju kancelarke 23:13Pompeov zamenik Filip Riker: Beograd i Priština da se vrate dijalogu, SAD spremne da se uključe 23:11Čista zarada Barse od 6 miliona evra 23:05Raketom hteli da raznesu Salvinija: Spremali mu atentat jer je povezan s Putinom 22:51Spektakularan doček za Halepovu u Bukureštu!\nsreda, 7. 11. 2018.| 05:53\nVlasnička struktura i sedište u firmama kontroverznog biznismena Vladimira Vrbaškog ili onima koji sa njim imaju bilo kakve veze menja se toliko često da tu teško da može biti slučajnosti.\nKako kažu ekonomisti, takve stvari najčešće ukazuju na postojanje određenih nedozvoljenih radnji, pa bi nadležni organi, a pre svega tužilaštvo, policija i Poreska uprava, morali hitno da se pozabave poslovanjem kompanija tajkuna iz Vrbasa.\nSrpski telegraf danima se bavi načinom na koji Vrbaški posluje, kao i činjenicom da iza svega na kraju ostaju opustošene firme, oteta zemlja i otpušteni radnici. Ali, da se pozabavimo najnovijim saznanjima o stalnim promenama vlasništva i sedišta firmi.\nTako je, recimo, u toku tri godine, kompanija "Farma Gakovo" čak tri puta promenila vlasnike, dok je sedište kompanije promenjeno za to vreme takođe tri puta. Iako se u vojvođanskim poslovnim krugovima odavno priča da se na ovaj način Vrbaški samo zvanično povukao iz te kompanije, kojom i dalje neprikosnoveno upravlja, on sam za naš list ne želi ništa da komentariše, već preti tužbama i krivičnim prijavama, ali i "jakim leđima u državi".\n"Farma Gakovo" izvorno je bila kompanija pod nazivom "Farm and land", osnovana u novembru 2015. u Feketiću. U tom momentu, 51 odsto vlasništva bilo je u rukama kompanije "Scom", 20 odsto u vlasništvu kompanije "Best seed producer", 15 odsto u vlasništvu "Srbolaba" i 14 odsto u vlasništvu firme "Cold-storage". U većini ovih kompanija vlasnički udeo imaju sam Vrbaški i Ana Vrbaški (pogledaj okvir).\nDalje, već u februaru 2016. sedište kompanije "Farm and land" premešteno je iz Feketića u Gakovo, da bi iz nepoznatih razloga u oktobru iste godine bilo vraćeno u Feketić. Takođe, tokom oktobra promenjena je i vlasnička struktura, pa je 10 odsto vlasništva upisano na Anu Vrbaški, a 16 odsto na Vladimira Vrbaškog, dok je udeo kompanije "Scom" smanjen sa 51 na 25 odsto.\nPet meseci kasnije, u martu 2017, naziv firme "Farm and land" promenjen je u "Farma Gakovo", a sedište firme opet je izmešteno, i to u Suboticu. Ponovo je promenjena vlasnička struktura, pa su udeli kompanija "Srbolab", "Scom" i "Best seed producer", kao i Ane Vrbaški (ukupno 86 odsto), prešli u ruke Miroslava Baroša. Nešto kasnije, istog meseca, i preostalih 14 odsto udela u kompaniji koji su bili u rukama kompanije "Cold-storage" prebačeno je na Baroša.\nBaroš nije bio vlasnik ni punih godinu dana i firma je već u junu 2017. prešla u ruke Perice Jovanovića, koji je postao stoodstotni gazda.\nTEŽE ZA ANALIZU\nEkonomista Mlađen Kovačević za naš list kaže da česta promena vlasničke strukture i sedišta kompanije može da upućuje na postojanje određenih nedozvoljenih radnji.\n- Kada se firma afirmiše u jednom mestu, širom sveta je normalno da se ona razvija na istom mestu. Nema prosto ekonomske logike da se menja sedište kompanije, kao i vlasnička struktura. Po svemu sudeći, postoji želja da se neke stvari sakriju od šire javnosti, kao i institucija koje prate poslovanje jer je uvek mnogo teže analizirati i pratiti neku firmu ako ona često menja vlasništvo i sedište - objašnjava Kovačević.\nSutra: Kako se širila hobotnica i usisavala sve pred sobom\nBiznismen Vrbas Srbija Malverzacija Vladimir Vrbaški


Počela obnova puta Trebinje-Ljubinje vrijednosti 12 miliona KM\nFoto: Srna | Počela obnova puta Trebinje-Ljubinje vrijednosti 12 miliona KM\nN.N. 05.11.2019 15:52\nTREBINJE - Preduzeće "Hercegovina putevi" zvanično je danas počelo radove na rehabilitaciji magistralnog puta Ljubinje-Trebinje dužine 59 kilometara, u vrijednosti 12.379.000 KM, rekao je vršilac dužnosti direktora Javnog preduzeća "Putevi Republike Srpske" Nenad Nešić.\nNešić je istakao da se rehabilitacija finansira u potpunosti iz sredstava Vlade Republike Srpske i "Puteva Srpske".\nOn je rekao da će danas krenuti radovi na dionici puta prema Ljubinju u dužini 7,5 kilometara, koja je spremna za rehabilitaciju.\n"Osim rehabilitacije kolovoza, uradićemo kompletnu rehabilitaciju saobraćajne signalizacije, i vertikalnu i horizontalnu. Radićemo i zaštitne ograde u dužini od 10,5 kilometara i na taj način riješiti dugogodišnji problem ovog puta. Sloj asfalta će biti debljine pet centimetara, radi se najkvalitetnijim eruptivnim materijalom, takozvanim dijabasom", izjavio je Nešić.\nOn je rekao da će se sada raditi isključivo rehabilitacija po postojećoj trasi, te da je u planu da se uradi novi projekat za treću usponsku traku.\nNešić je rekao da je rok za završetak radova do 36 mjeseci, ali da će, ukoliko vremenski uslovi dozvole i izvođač bude spreman, svi radovi biti završeni u idućoj godini.\nGradonačelnik Trebinja Mirko Ćurić rekao je da je veoma značajno što je krenula rekonstrukcija puta Trebinje-Ljubinje, kako za mještane, tako i za turiste.\n"Najkritičnija dionica je bila na prilazu Trebinju. Naravno da tih dionica ima još, ali u saradnji sa Vladom Republike Srpske i `Putevima Srpske` planovi postoje i za naredni period", rekao je Ćurić, zahvalivši Vladi i "Putevima".\nOn je rekao da je u planu da se obezbijede sredstva i za dionicu puta prema Nikšiću, istakavši da postoji donacija Vlade Srbije za put Trebinje-Foča-Šćepan Polje, te da se u narednom periodu očekuju sredstva Vlade Srpske i "Puteva".\nMagistralni put Ljubinje Trebinje


Okrugli sto "Jedinstvo srpskog naroda - osnova opstanka" /VIDEO/ - NTV Arena\nU Banjaluci je održan okrugli sto “Jedinstvo srpskog naroda – osnova opstanka”, čiji je cilj da se ukaže na savremene izazove s kojima se suočava srpski narod, posebno u BiH. Organizatori skupa, navode da ti izazovi utiču na očuvanje srpske kulture, jezika, pisma i ukupnih društveno-političkih potreba i prava na organizovanje, u skladu sa svim demokratskim principima, koji su obezbijeđeni i drugim narodima.\nRepublika Srpska na jasan i nedvosmislen način govori o tome da su se izmjene Dejtonskog mirovnog sporazuma pokazale kao neefikasne, kontraproduktivne i da vode u raspad BiH, kao dejstonske mirovne tvorevine, kaže akademik Vitomir Popović.\nProfesor Svetlana Anatolijevna Kolobova, kao predstavnik akademske zajednice Ruske Federacije, navela je da Ruska Federacija ima niz zakona donesenih u cilju očuvanja političke stabilnosti, mira i stabilnosti u društvu i opstanka i očuvanja nacionalnih interesa.\nOkrugli sto “Jedinstvo srpskog naroda – osnova opstanka”, ima za cilj da se ukaže na savremene izazove s kojima se suočava srpski narod, posebno u BiH.\nTags: bih, dejtonski sporazum, jedinstvo, rs, zemlja


Insajder bez ograničenja: Beograd na vodi | Blok vesti\nSvako pitanje o izgradnji Beograda na vodi, investitorima, ugovoru, donošenju posebnih zakona, izmenama generalnog plana, ekonomskoj računici za Srbiju – uglavnom je dovodilo do optužbi da je reč o kampanji koju vode strani plaćenici. Da nema ničega što nije jasno, da su politički protivnici spremni na zamenu teza jer je reč o nečemu najboljem za Beograd. Isto tako, svaki pokušaj da se objasni dobra strana ugovora o zajedničkom ulaganju u projekat Beograd na vodi dovodi do upornog osporavanja onih koji od početka iznose brojne kritike. Od najboljeg do najštetnijeg ugovora za Srbiju – tvrdnje su koje su obeležile realizaciju ovog projekta.\nBeograd na vodi, jun 2020. Foto: Srđan Ilić\nPrevious articleInsajder serijal: Politika kao biznis, država kao partijski plen\nNext articleŠKOTSKA – ČEŠKA (UŽIVO): Kakav gol Patrika Šika – sa centra je savladao Maršala (VIDEO)


Ministarka uprave na sastanku sa predsjednikom i generalnim sekretarom SOGRS\nMinistarka uprave i lokalne samouprave Republike Srpske Lejla Rešić ocijenila je u petak (14.03.2014.) u Bijeljini da su zakonska rješenja koja su stupila na snagu u novembru prošle godine najveći uspjeh Saveza opština i gradova Srpske i resornog ministarstva. "Riječ je o izmjenama i dopunama Zakona o lokalnoj samoupravi koji smo zajedno sa Savezom radili dvije i po godine, ali tu je i Zakon o izmjenama i dopunama zakona o statusu funkcionera, a za nas najznačajniji projekat jeste jedinstvena obuka za sve službenike lokalnih zajednica koja je uniformna - od Novog Grada do Trebinja", rekla je Rešićeva nakon sastanka sa rukovodstvom Saveza opština i gradova Srpske.\nOna je dodala da je ovo, unazad dvije godine, prvi put da Republika Srpska ima takvu obuku, partnerski urađenu sa Savezom i UNDP-om, koja se provodi da bi službenici na lokalnom nivou bili što efikasniji.\n"Ovo je definitivno obilježilo godinu iza nas, jer je ovim projektom prošlo samo u prošloj godini 1.600 lokalnih službenika", rekla je Rešićeva.\nOna je napomenula da je Savez važan partner i resornom ministarstvu i jedan od strateških partnera Vlade Republike Srpske, prvenstveno kada je riječ o strateškim dokumentima, odnosno zakonima koji se odnose na lokalne zajednice.\n"Imamo, uz to, i različite obuke, studijske programe, a sada smo dogovarali još jednu ideju koja je inicirana elektronskom bazom matičnih knjiga, a to je da bi bilo potrebno napraviti jedinstvenu bazu svih stručnih lica koja se time bave kako bi lakše međusobno komunicirali i radili", Rešićeva.\nPredsjednik Saveza opština i gradova Republike Srpske Mićo Mićić rekao je da se novi Zakon o lokalnoj samoupravi aktivno primjenjuje.\n"Počeli smo pripreme za sljedeću sjednicu Saveza jer smatramo da će ona biti veoma važna, s obzirom na niz izvještaja o radu i programu rada spremanih za Narodnu skupštinu Srpske. Kandidovali smo i problem finansiranja jedinica lokalne samouprave", dodao je Mićić, navodeći neke od tema za sljedeću sjednicu Saveza.\nOn je rekao da u Savezu očekuju detaljnije tumačenja Zakona o građenju, kako bi se načelnici odjeljenja za prostorno uređenje lakše odredili prema njemu.\nSekretar Saveza Aco Pantić istakao je da je težište rada ovog saveza u prošloj godini bilo na jačanju internih kapaciteta stručne službe Saveza s ciljem pružanja što kvalitetnijih usluga jedinicama lokalne samouprave i angažovanju na projektima međunarodnih organizacija.\nMinistar uprave i lokalne samouprave Lejla Rešić, prije sastanka sa rukovodstvom Saveza, sastala se sa gradonačelnikom Bijeljine Mićom Mićićem.


TRIJUMFOM SRBIJE ZAVRŠENO EVROPSKO PRVENSTVO: Odbranjen tron, dominacija u finalu :: Blog :: Poslovni Svet\nSrbija je odbranila titulu prvaka Evrope u vaterpolu i to na zaista briljantan način!\nU finalu protiv Mađarske savršena igra, prava "rapsodija u plavom", totalna dominacija i na kraju potop domaćina - 12:7 (3:1,4:1,2:4, 3:1) za Srbiju. Od prvog do poslednjeg minuta "delfini" su igrali izuzetno čvrsto u odbrani, fenomenalno se branili sa igračem manje, što je izazvalo veliku nervozu kod Mađara i poljuljalo im samopouzdanje, pa su u pojedinim trenucima meča delovali totalno nemoćno, napadali su "kao muve bez glave" - stihijski, bez plana, panično. Na drugoj strani, šuteri Srbije prosto "nisu mogli" da promaše.\nNekoliko fantastično izvedenih uigranih akcija "plavih" srušilo je taktičke zamisli i koncepciju odbrane Tibora Benedeka, golovi Srbije ređali su se kao na traci, iz svih pozicija i postizali su ih gotovo svi srpski vaterpolisti, pa je mreža Viktora Nađa već do poluvremena bila napunjena "do vrha" - čak 7:2 je bio rezultat sa kojim se otišlo na pauzu. Ulaskom rezervnog golmana Atile Dekera, koji je bio junak pobede Mađara u grupi nad Srbijom (8:6), malo se popravila igra Mađara u odbrani. Deker je uspeo da zaustavi nekoliko dobrih šuteva srpskih igrača, ali, i pored toga, Srbija je održavala ubedljivih pet golova prednosti (9:4), sve do poslednjeg minuta trećeg perioda igre. Tada, uz mali "vetar u leđa" od strane inače veoma solidnih i objektivnih sudija, Mađarska uspeva da postigne dva pogotka u kratkom vremenskom intervalu i priđe na tri gola zaostatka (6:9). Međutim, nade domaćina da može doći do preokreta u poslednjoj četvrtini gasi sa dva predivna gola Filip Filipović, a "tačku na i" stavlja raspoloženi kapiten Živko Gocić, dovodeći do, za domaćine poprilično ponižavajućeg, "x2" rezultata (12:6). Slavlje srpskih "delfina" je već tada počelo, a do kraja Mađari uspevaju da postignu jedan utešni pogodak za konačnih 12:7.\nPut vaterpolista Srbije do trona apsolutno je bio u skladu sa latinskom izrekom "per aspera ad astra"(preko trnja do zvezda). Posle neubedljivog starta, poraza od Mađara i remija sa Hrvatima, već u poslednjem meču u grupi, protiv Španije, kao "Damoklov mač" je pretila eliminacija iz daljeg takmičenja u slučaju poraza. Šta tek reći za polufinalni meč sa Crnom Gorom, zaostatak od 4 gola u više navrata (1:5, 4:8), može da stigne i čak u finišu meča i prestigne samo veliki tim, a izabranici Dejana Savića su pokazali da imaju taj pobednički duh i mentalnu snagu koja ih razlikuje od ostalih selekcija. Domaćini Mađari bili su ubedljivi sve do finala, ali upravo u najvažnijem meču, pred krcatim tribinama "Alfred Hajoš" stadiona, deklasirani su od najvećeg rivala Srbije, što svakako nije epilog koji su očekivali, ali i nije prvi put da im se ovo dešava baš protiv nas.\nDakle, suma sumarum, druga uzastopna titula prvaka Evrope za Srbiju, šesta ukupno (računajući rezultate Jugoslavije i Srbije i Crne Gore, dakle država koje više ne postoje, a čijih je medalja Srbija sukcesor). Mađari su i dalje najuspešnija nacija sa čak 12 evropskih titula (5 uzastopno u periodu 1926-1938), ali su bez evropskog trona još od 1999. godine, od kada dominiraju zemlje nastale raspadom SFRJ - 5 titula Srbije i po jedna Crne Gore i Hrvatske.\nBronzanu medalju osvojila je reprezentacija Italije, koja je bila bolja od Crne Gore sa 11:9 (1:3, 5:3, 2:2, 3:1). Crnogorci očigledno nisu uspeli da se oporave od polufinalnog šoka, kad su izgubili praktično dobijen meč protiv Srbije, pa su vicešampioni sa prethodnog prvenstva u Ajndhovenu ovoga puta ostali bez medalje.\nKod dama, Španija je, baš kao i Srbija u muškoj konkurenciji, odbranila tron i to ubedljivom pobedom protiv Holandije - 10:5 (3:3, 2:0, 2:2, 3:0). Bronza je pripala Mađaricama, koje su u meču za treće mesto savladale Italiju sa minimalnih 10:9 (2:3, 5:2, 0:2, 3:2).\nNaredni šampionat održava se u olimpijskoj 2016. godini u Beogradu, što je svakako lepa prilika za "het-trik" srpskih vaterpolista.\nBilans medalja na evropskim prvenstvima u vaterpolu (muškarci):\n1 MAĐARSKA 12 6 5 23\n2 SRBIJA 6 9 5 20\n3 RUSIJA 5 3 3 11\n4 ITALIJA 3 2 6 11\n5 NEMAČKA 2 4 3 9\n6 HRVATSKA 1 2 0 3\n7 CRNA GORA 1 1 0 2\n9 HOLANDIJA 1 0 1 2\n8 ŠVEDSKA 0 3 0 3\n10 ŠPANIJA 0 1 3 4\n11 FRANCUSKA 0 1 0 1\n12 BELGIJA 0 0 3 3\n13 AUSTRIJA 0 0 1 1\nČETVRTFINALE TENISKOG DEJVIS KUPA: Oslabljena Srbija izgubila od Argentine ZAVRŠEN AUSTRALIJEN OPEN: Novak odbranio titulu, novi rekord - šest trofeja u Melburnu ZAVRŠENO EVROPSKO PRVENSTVO U VATERPOLU: Srbija šampion treći put zaredom ATP/WTA MASTERS TURNIR U SINSINATIJU: Novak teško, Nenad lako, Jelena nikako ATP MASTERS 1000 TURNIR U PARIZU: Novak jači od Dimitrova i povrede, u četvrtfinalu protiv Čilića TENISKI KUP FEDERACIJA - SVETSKA GRUPA B: Podvig Aleksandre Krunić, poraz Jovane Jakšić VIMBLDON - ČETVRTI DAN: Užasan dan za naše tenisere, ispali Viktor, Jelena i Aleksandra ATP ZAVRŠNI TURNIR SEZONE LONDON: Atomski start Đokovića, Nišikoriju samo dva gema ATP 500 DUBAI, WTA DOHA: Novak kao nov, Viktor ispao od Bagdatisa, Jelena po starom ATP ŠAMPIONAT U LONDONU: Đoković deklasirao Nišikorija, Mari se provukao protiv Raonića SVETSKO PRVENSTVO U ATLETICI U PEKINGU: Ivana Španović u finalu, uz državni rekord ATP/WTA MASTERS MAJAMI: Ana ekspresno do treće runde, Viktor Troicki uspešan u dublu LETNJE OLIMPIJSKE IGRE U RIO DE ŽANEIRU - DRUGI DAN: Loš start srpskih sportista SVETSKO PRVENSTVO ZA RUKOMETAŠICE U NEMAČKOJ 2017: Srbija prva u grupi, rival u osmini finala Crna Gora ATP/WTA MADRID: Ana ispala, Serena se provukla, Kirjos bolji od Federera u maratonu


► Đurović: Kršenje prava migranata moglo bi postati praksa zbog nejasnih poruka\nDirektor Centra za zaštitu i pomoć tražiocima azila Radoš Đurović izjavio je danas da Srbija ima nefunkcionalan sistem azila i da zbog nejasnih poruka koje Beograd dobija iz EU postoji opasnost da kršenje prava migranata postane redovna praksa.\n"Poruke koje stižu Srbiji (iz EU) mogu različito da se interpretiraju. EU insistira na poštovanju prava migranata i funkcionisanju sistema azila i podržava njegovu izgradnju u Srbiji, dok odsustvo jasnih političkih smernica čini da naša administracija može različito da shvati signale EU", kazao je Đurović agenciji Beta na konferenciji "EU i Zapadni Balkan" u Beogradu.\nOn je naveo da iz toga može "da se rodi ideja da loš tretman izbeglica ili restriktivne mere prema njima nisu nešto što je pogrešno" i dodao da nejasne poruke dolaze jer EU nema jedinstven stav ni politiku po pitanju migracija, već je jedinstvena samo u želji da se migracije zaustave i da izbeglice više ne dolaze u Uniju.\n"Srpsko društvo pogađa hroničan problem migracija i azila, s jedne strane, a s druge imamo odsustvo jasne poruke EU, usled čega ostaje prostor u kojem institucije Srbije mogu pogrešno da razumeju da u toj oblasti ne treba graditi vladavinu prava, već da su moguće različite akrobacije kako bi se sprečio ostanak velikog broja tih ljudi u zemlji", rekao je Đurović.\nOn je dodao da je potreban jasan odgovor EU koji bi zahtevao od Srbije da vodi računa o uspostavljanju vladavine prava u oblasti azila i migracija, i da taj sistem bude efikasan, nepristrasan i funkcionalan.\nPrema njegovim rečima, institucije koje treba da pomognu izbeglicama da dobiju azil i da ih zaštite i integrišu, često te ljude percipiraju kao one koji verovatno zloupotrebljavaju sistem i koji što pre treba da napuste Srbiju, a ne kao one koji imaju određena zakonska prava, ne sprovodeći pritom adekvatne procedure na brz i efikasan način.\n"Sve to zajedno dovodi do toga da imamo nefunkcionalan sistem azila, donošenje odluka za azil traje mesecima, procedure su jako duge, pravosnažnu odluku dobijate posle dve godine, mnogi ljudi koji borave u kampovima nisu registrovani kao tražioci azila, ne postoji jedinstvena politika za izbeglice. Na terenu se svakodnevno vidi latentna težnja da se krše prava migranata i tražilaca azila", rekao je Đurović.\nOn je kazao da je "nemoguće da ti ljudi ne počnu da ostaju" u Srbiji i da je samo pitanje da li će oni biti u sistemu, odnosno da li će im biti omogućeno da ostanu i da li će biti adekvatno kontrolisati, ili će biti van sistema, u sivoj zoni, uz kršenja njihovih prava i uz prostor za različite vrste zloupotreba.\nPanel "Pristup EU u promovisanju vladavine prava u Srbiji: ograničenja i prilike", na kojem je Đurović učestvovao, održan je u okviru dvodnevnog regionalnog skupa koji su u hotelu Zira u Beogradu organizovali Centar za evropske politike, Think for Europe mreža i BENCHER.\nradoš đurović /\nBrnabić se sastala sa Mogerini\nPredsednica vlade Srbije Ana Brnabić počela je danas posetu Briselu sastankom sa visokom predstavnicom EU za spoljnu i bezbednosnu politiku Federikom Mogerini. Sastanku sa Mogerini prisustvovala...


Sankcije Rusiji koštaju i Nemačku | Evropa | DW | 24.07.2014\nSankcije Rusiji koštaju i Nemačku\nDiskusije unutar Evropske unije o proširenju sankcija Rusiji brinu predstavnike nemačke privrede. Savezi se pribojavaju drastičnog pada nemačkog izvoza i problema koje će imati nemačke firme u Rusiji.\nFolksvagen, kao i mnoge nemačke firme, beleži ogroman izvoz u Rusiju\nOdlučnost prema Kremlju istovremeno nanosi gubitke domaćoj privredi – to je izazov sa kojim su suočeni šefovi država i vlada EU nakon verovatnog obaranja aviona na liniji MH17. Već u četvrtak na snagu bi mogao da stupi novi krug sankcija koji pogađa privredu. Dok Amerikanci već duže vremena priželjkuju od EU drastičnije mere u ophođenju sa Kremljom, privredni savezi upozoravaju na nesagledive posledice zbog pooštrenja sankcija Rusiji.\n„Svako treće radno mesto u Nemačkoj zavisno je od izvoza. Kada se to prenese na nemačko-rusku trgovinu, imamo broj od 300.000 radnih mesta, čiji opstanak zavisi od te trgovine“, kaže Folker Trajer, zamenik direktora Nemačke privredne komore u razgovoru. „Postoje brojna preduzeća koja su veoma mnogo investirala u Rusiji. Da li ona sada moraju da plaćaju cenu političkog sukoba? Kao predstavnik privrede u to sumnjam i tu sumnju moramo da artikulišemo“, dodaje on za DW.\nPostojeće mere se u Nemačkoj javnosti posprdno nazivaju sankcijicama. Jer, one za sada samo pogađaju pojedince bliske Vladimiru Putinu, čiji su bankovni računi u EU zamrznuti, a zabranjena su im i putovanja. Međutim, čak i te simbolične sankcije već pokazuju konkretne posledice za nemačku privredu. „U prvih pet meseci ove godine izvoz u Rusiju je smanjen za preko 13 odsto“, kaže Trajer.\nS obzirom na novonastalu, neizvesnu situaciju, ruske firme će sve intenzivnije tražiti partnere u drugim delovima sveta. „Na osnovu iskustva Privredne komore u inostranstvu, znamo da se ruski poslovni partneri naročito okreću Kini.“ Iako Kinezi najčešće nisu u stanju da ponude isti kvalitet kao nemačke firme, tamo počinje nova trgovinska saradnja, objašnjava naš sagovornik Trajer.\nI nemačka srednja preduzeća upozoravaju na opasnost od uvođenja oštrijih sankciji Rusiji. „U privrednom ratu sa Rusijom može samo da bude gubitnika“, upozorava Mario Ohoven, predsednik Saveza malih i srednjih preduzeća. „Embargo ili slične mere prinude protiv Rusije pogodiće pre svega mnoga naša srednja preduzeća koja izvoze.“\nVećina od oko 6.300 nemačkih preduzeća koja su aktivna na ruskom tržištu su, prema rečima Ohovena, mala i srednja. Čak 98 odsto od oko 350.000 nemačkih izvoznika su srednja preduzeća, i svako četvrto pogađaju ekonomske sankcije.\nMalim koracima protiv Rusije\nEU i dalje se kloni oštrih mera protiv Moskve. To je ipak pravi kurs, smatra Ingo Mantojfel.\nDakle, veoma je jak pritisak privrede na saveznu vladu da sa velikim oprezom donosi odluke o proširenju sankcija. Ministri spoljnih poslova EU, u utorak su u Briselu postigli sporazum da Evropska komisija do četvrtka razmotri predloge, kojim osobama i firmima bi sankcije trebalo da se pooštre.\nNemački ministar spoljnih poslova Frank-Valter Štajnmajer uoči sastanka je zahtevao da EU uvede „oštrije sankcije“. Evropska unija se uvek zalagala za dijalog i smirivanje situacije, kazao je Štajnmajer u Briselu uoči sastanka sa kolegama iz EU. „Istovremeno Rusija se nije u dovoljnoj meri pridržavala dogovorenih obaveza. Iz toga moramo da izvedemo zaključke“, kazao je Štajnmajer ne iznoseći više detalja.\nUkoliko se EU jednoga dana bude odlučila za proširenje sankcija i na druge sektore, privrednici strahuju od mogućih odgovora Rusa. „U tom slučaju bi mogli da budemo suočeni sa ekstremnim merama odmazde i da upadnemo u spiralu sankcija“, kaže Trajer. „Političari bi tada privredi i stanovništvu morali da objasne kako i šta dalje raditi.“ Na kraju krajeva, Nemačka je u velikoj meri zavisna od uvoza gasa iz Rusije. „Na to pitanje bi takođe trebalo odgovoriti.“\nAutor Markus Litike / br\nKljučne reči Sankcije, Rusija, Ukrajina, EU, Nemačka, izvoz\nTrajni link https://p.dw.com/p/1Ch9x


Odbor razmatra predloge i nacrte zakona\nOdbor za sveobuhvatnu reformu izbornog i drugog zakonodavstva trebalo bi danas da razmatra predloge i nacrte zakona i drugih akata koje su pripremili radni odbori.\nNa dnevnom redu je Predlog zakona o izmjenama i dpunama Zakona o teritorijalnoj organizaciji Crne Gore.\nČlanovi Odbora će raspravljati o saradnji sa OEBS/ODIHR-om, Venecijanskom komisijom i drugim međunarodnim organizacijama i institucijama.Najavljena je razmjena mišljenja povodom inicijative za izradu izbornog zakonika.\nPrethodna sjednica Odbora za sveobuhvatnu reformu izbornog i drugog zakonodavstva odgođena je nakon sto su članovi tog skupštinskog tijela iz Demokratske Crne Gore Momo Koprivica i Danilo Šaranović odbili da podrže dnevni red.\nDemokrate su podršku dnevnom redu uslovile zakazivanjem posebne sjednice na kojoj bi se raspravljalo o zahtjevu opozicije da se formira novi radni odbor i utvrdi rok za kodifikaciju izbornog zakonodavstva u Izborni zakonik.


Ministar prosvete: Roditelji æe morati da shvate da... - B92\nMinistar prosvete: Roditelji æe morati da shvate da...\nProkuplje -- Ministar prosvete je rekao da slede promene naèina i modela rada na svim obrazovnim nivoima, kako se ðaci više ne bi školovali samo za ocene i Vukovu diplomu.\nIzvor: Tanjug utorak, 18.10.2016. | 08:27\nMinistar Mladen Šarèeviæ je istakao da je cilj juèerašnje posete Prokuplju, kao i njegovog angažovanja u ministarstvu - da se upozna sa svim resusrsima, vidi kakvo je stanje na terenu, jer je, kako kaže, sve drugaèije kad se vidi "golim okom".\n"Kad vidite sa kakvim ljudskim resursom raspolažete, onda je lakše da planirate promene koje treba da se dese u obrazovanju, a one su sveobuhvatne", rekao je Šarèeviæ nakon obilaska obrazovnih ustanova u Prokuplju.\nOn je rekao da sledi uvoðenje dualnog modela obrazovanja kroz srednje škole.\n"Ovde se olako prelazi preko toga, to se poistoveæuje sa jednostavnim radom i nekom brigom da neko ko to radi ugrožava svoju karijeru. Cela Evropa to radi i mi smo zadnji voz uhvatili, što znaèi da moramo da promenimo skoro sve zakone na razne naèine, jer nam sada i kompanije ulaze u upravljanje i finansiranje škola", rekao je Šarèeviæ.\nOn je ponovio da postoji potreba da se uvede informatika u osnovne škole, preduzetnièko vaspitanje u okviru tehnièke nastave i predmet svakodnevni sport.\n"Slede promene naèina i modela rada, a suštinska promena koja našem obrazovanju nedostaje na svim niovima - da steèeno znanje ðaci mogu da primene i na PISA testovima budu uspešni", rekao je ministar.\nŠarèeviæ je podsetio da je Strategija obrazovanja doneta još pre 16 godina, a da je obrazovni sistem “iz doba Tita” i mreža škola odražava potrebe socijalistièke privrede.\n"Mit da je najbolje raditi u društvenom sektoru polako pada, manje su plate, a za svoj biznis morate biti obuèeni i imati hrabrost. Menjamo prièu da uèimo za ocenu i Vukove diplome, sve što štancujemo godinama, a nismo svesni toga", rekao je Šarèeviæ.\nUpitan koliko je zadovoljan radom obrazovnih institucija u Prokuplju, Šarèeviæ je rekao da je relativno zadovoljan kolegama u celoj Srbiji i da nema velikih oscilacija.\n"Postoje i eksterne ocene ustanova i u svakom regionu æete naæi i one sa jedinicom i sa èetvorkom, što znaèi da moramo da obuèavamo ljude u ustanovama koje su slabije ocenjene", rekao je ministar.\nOn je dodao i da æe roditelji ubuduæe imati znaèajniju ulogu, te da æe morati da shvate da imaju obavezu da se bave decom.\n"Oni ne snose posledice ako dete ne želi da uèi, bahato je, vreða nastavnika… U svetu postoji finansijska kazna, društveno koristan rad i mi tu tražimo i imamo podršku Ministarstva za rad, da menjamo Zakon o porodici, jer kad reformišemo društvo, kreæete od obrazovanja, ali prva karika nije škola, veæ porodica", zakljuèio je Šarèeviæ.\nŠarèeviæ je u Prokuplju razgovarao sa direktorima predškolskih ustanova, osnovnih i srednjih škola iz Toplièkog okruga, kao i sa rukovodstvom opštine.\nMinistar je posetio i Dom uèenika srednjih škola u Prokuplju, u kojem je smešteno 140 uèenika sajuga Srbije, kao i Tehnièku školu "15. maj" u tom gradu za èiju je rekonstrukciju i adaptaciju deo sredstava izdvojilo i resorno ministarstvo.


Pored seniora ljubitelji nordijskog skijanja na Zlatiboru su mogli da vide i podmladak srpskog kros kantri trčanja.\nKod najmlađih, konkurencija do osam godina, na Balkan kupu slavili su Bogdan i Sofija Smiljanić.\nNa Balkan kupu učestvovali su i devojčice i dečaci\nKod devojčica i dečaka starih do deset godina najbolji su bili Jelena Joksimović i Srđan Milekić, dok su u preostale dve starosne kategorije pobedile Jovana Joksimović (do 12 godina) i Ana Jeremić (do 14 godina). Sve trke mladih nordijaca bile su na tri kilometara.\nU konkurenciji do 14 godina najbolja na Balkan kupu je bila Ana Jeremić\nNajveća konkurencija bila je kod seniorki koje su trčale pet kilometara. Najbolja je bila iskusna ruska nordijka Varvara Prokorova koja je imala vreme 18,42.7. Druga je bia Tena Hadžić iz Hrvatske a na podijumu je još bilo mesta za Timeu Lorinc iz Rumunije.\nAnja Ilić bila je najbolja srpska takmičarka, plasira sa na četvrto mesto sa 55sekundi zaostatka za pobednicom trke.\nPaul Konstatntin Papene se pretplatio na pobede na Zlatiboru, nakon što je pre sedam dana slavio na Zvezda kupu sada je pobedio i na Balkan kupu, pobedničko vreme bilo je 30,50.7, njegov sunarodnik Petrica Hogiu bio je drugi sa 28sek zaostatka a Argentinac Franko Dal Fara bio je treći.\nU konkurenciji seniora najbolji je bio Rumun Paul Konstatntin Papene\nVreme ni ovoga puta nije bilo naklonjeno organizatorima, kao i na takmičenju pre sedam dana toplo vreme je oštetilo stazu i planirane trke u sprintu nisu bilo održane.\nSelektorka Srbije Mina Ilić zadovoljna je rezultatima na Balkan kupu na Zlatiboru\nMina Ilić, selektorka Srbije u nordijskom trčanju, nakon održanog takmičenja nije krila zadovoljstvo.\n-Pre svega zadovoljna sam što smo uspeli da organizujemo jedno ovakvo takmičenje na kome su bili svi najbolji nordijci Balkana i gosti iz Rusije i Argentine. Takmičarski najvredniji rezultat je četvrto mesto Anje Ilić, raduje me njena dobra forma i ova današnja trka je bila veoma kvalitetna, pomoći će joj u pripremi za Svetsko prvenstvo. Takođe, pokazali smo da imamo budućnost u ovom sportu, naš podmladak je zabeležio dobre rezultate i zbog toga svi možemo biti zadovoljni - naglasila je Ilić.\nVremena za predah nema, nordijci nastavljaju sa pripremama za Svetsko prvenstvo koje je na programu krajem februara u Obersdorfu.


Voša rutinski u Zagrebu protiv Kineza – Rukometni klub Vojvodina\nVoša rutinski u Zagrebu protiv Kineza\nRukometaši Vojvodine savladali su kineski Peking sa 28:21 u 2. kolu SEHA Gazprom lige. Tako je naš tim došao i do druge pobede, a već za pet dana (28. septembra) očekuje ga novo gostovanje i to jednom od favorita za osvajanje prvog mesta u grupi ekipi Tatrana u Slovačkoj.\nSEHA League handball match HC Beijing Sports University – Vojvodina, Dom Sportova, Zagreb, Croatia, 23.09.2019, Mandatory Credit © Sasa Pahic Szabo / kolektiff\nNaša ekipa nije dozvovila iznenađenje protiv tima koji je sastavljen od studenata sa pekinškog Univerziteta koji žive i treniraju u Zagrebu. Povela je Vojvodina odmah na startu sa 4:0 i malo po malo povećavala prednost do kraja susreta. Trener Boris Rojević je svim igračima pružio priliku, a od mlađih ukazane minute iskoristio je Srđan Milić koji je bio stoprocentan u šutu 4 od 4. Ponovo je naš najbolji strelac bio levi bek Stefan Ilić sa 6 golova, Stanković je postigao 4, a Nikolić 3 koliko i golman Verkić koji je bio spretan prilikom odbrane od napada 7 na 6 pri čemu je sa celog terena pogađao praznu mrežu. Sve u svemu jedna dobra uvertira pred put u Slovačku kada će trener Rojević verovatno morati da kalkuliše sa rosterom budući da već 1. oktobra u Novi Sad dolazi ukrajinski Motor Zaporožje, a da je 5. oktobra najvažniji meč sezone u EHF kupu protiv španskog Ademar Leona.\nFotografije sa utakmice u Zagrebu pogledati OVDE.


SVA ROBA MORA BITI U SKLADIŠTIMA! Ovim rečima Karadžić je najavio Srebrenicu, a Šešelj i Čeda to ne znaju\nNeznalice? Šešelj i Jovanović o Radovanovoj presudi, Foto: Printscreen\nZBOG ČEGA JE TAČNO OSUĐEN RADOVAN?\nSudija Jonsen je naveo da je Karadžić bio u kontaktu sa ljudima na terenu koji su ubijali\nObjavljeno: 25.03.2019. 19:00h\nkad naručiš utisak nedelje sa aliexpressa pic.twitter.com/fMlzDBgb2w\n— Aleksandar Kokotović (@kokota) March 24, 2019\nPRESUDA IZVRŠITELJU VELIKOSRPSKE POLITIKE: Oglasila se KOLINDA povodom KARADŽIĆA, izvređala SRBE i PROMAŠILA TEMU\nPRVE REČI RADOVANA KARADŽIĆA POSLE DOŽIVOTNE ROBIJE: Ovo je bivši lider bosanskih Srba rekao\nNajviše polemike bilo je oko njihovog komentarisanja presude Radovanu Karadžiću u Hagu.\nMnogi korisnici društvenih mreža stekli su utisak da ni jedan ni drugi nisu baš sigurni za šta je tačno osuđen na doživotnu robiju bivši predsednik Republike Srpske. Jovanović je bio prilično siguran da je to zato što je u isto vreme bio i vrhovni komandat Vojske Republike Srpske, dok je Šešelj smatrao da je osuđen po komandnoj odgovornosti.\nAdvokatica Tijana Kojović, partner u firmi BDK Advokati, u podužem "izlaganju" na Tviteru, pokušala je da preciznije definiše šta je tačno tužilac u Hagu stavio na teret Radovanu Karadžiću, pritom se osvrnuvši na nepoznavanje materije i Jovanovića i Šešelja.\n— Tijana Kojović (@tkojovic) March 24, 2019\n— Tijana Kojović (@tkojovic) March 25, 2019\n"Deronjić" koji se pominje u njenim tvitovima je Miroslav Deronjić, na početku rata u BIH nalazio se na funkciji predsednika SDS-a Bratunca kao i tzv. kriznog štaba opštine Bratunac.\nDeronjić je uhapšen od strane SFOR-a u Bratuncu 2002. godine i prebačen u pritvornu jedinicu međunarodnog suda u Hagu. Pred međunarodnim sudom pravde u Hagu Deronjić je optužen za zločin protiv čovečnosti koji je u potpunosti priznao.\nPosle priznanja osuđen je na deset godina zatvora. Zatvorsku kaznu je izdržavao u švedskom zatvoru Kumla.\nŽalbeno veće Međunarodnog rezidualnog mehanizma za krivične sudove u Hagu proglasilo je Radovana Karadžića krivim za genocid u Srebrenici, a Veće je potvrdilo prvostepenu presudu u tački jedan proglasivši da nije kriv za genocid u sedam bosanskih opština.\nTakođe, Žalbeno veće Međunarodnog rezidualnog mehanizma za kaznene sudove u Hagu potvrdilo je četiri udružena zločinačka poduhvata (UZP) u presudi, uključujući UZP za Sarajevo, UZP za Srebrenicu, sveobuhvatni UZP, UZP za uzimanje talaca.\nGovoreći o žalbama koji se tiču zaključaka o progonu, predsedavajući Žalbenog veća sudija Jonsen je rekao da Odbrana nije pokazala da je prvostepeno Veće pogrešilo u rezonovanju. Žalbeno veće odbacilo je žalbu odbrane da je suđenje bilo nepravično.\nŽalbeno veće je zaključilo da nije bilo grešaka pri zaključivanju dešavanja na Markalama u Sarajevu, što je prigovarala odbrana. Karadžić je imao zločinačku nameru Udruženog zločinačkog poduhvata za Sarajevo, istaklo je Žalbeno veće.\nZaključci prvostepene presude u vezi sa Srebrenicom se u principu tiču saznanja optuženog za dešavanja u Srebrenici. Karadžić je najviše naglašavao svoj navod da nije imao saznanja za događaje u Srebrenici pre i tokom samih dešavanja, te da je saznao tek naknadno. Jonsen je rekao da Karadžić nije pokazao da je Prvostepeno veće pogrešilo kada se oslonilo na Direktivu 7, koju je Karadžić potpisao i u kojoj je naredio da se stvore “nepodnošljivi uslovi bez nade za dalji opstanak”.\nŽalbeno veće nije našlo greške u rezonovanju prvostepenih sudija u vezi s progonom Bošnjaka s područja Srebrenice. Progon Bošnjaka se odnosi na prisilno preseljenje žena, dece i staraca sa područja Srebrenice. Žalbeno veće je potvrdilo da Pretresno veće nije pogrešilo u slučaju Srebrenice govoreći o Karadžićevoj naredbi da se zarobljeni odvedu na “neko drugo mesto”. Sudija Jonsen je naveo da je Karadžić bio u kontaktu sa ljudima na terenu koji su ubijali.\nRadovan KaradžićČedomir JovanovićVojislav ŠešeljHagPresuda KaradžićuVerica BradićAdvokatica


Misija MMF u novoj poseti Srbiji, a ovo su dve najvažnije tačke razgovora - Infobrif\nObjavljeno 2.10.2019. u 21:13 poslednja izmena 2.10.2019. u 20:59\nMinistar finansija Siniša Mali rekao je nedavno medijima da će ovo biti standardna poseta, kao i da se rebalans budžeta uklapa u zacrtane kriterijume MMF-a.\nPredsednica skupštinskog Odbora za finansije, republički budžet i kontrolu trošenja javnih sredstava Aleksandra Tomić veruje da će MMF dati saglasnost za povećanje plata, ali i podseća da misija Fonda nije zadovoljna kada se povećavaju plate i penzije, jer to za njih predstavlja trošak i smatraju da bi višak sredstava trebalo ulagati u investicione projekte.\n„Dve stvari ovog puta treba imati u vidu. Jedna je vrsta aranžmana koju imamo sa MMF-om, takozvani „čuvarkuća“, koji je savetodavnog karaktera, tako da ne bi trebalo očekivati da Fond ne prihvati predloge Vlade Srbije. S druge strane, Vlada je ove godine uradila nekoliko stvari koje će MMF svakako oceniti kao vrlo dobre, a tu pre svega mislim na makroekonomsku stabilnost koja je, zapravo, u fokusu ove međunarodne finansijske institucije“, ocenjuje u razgovoru za „Blic Biznis“ Ljubodrag Savić, profesor Ekonomskog fakulteta u Beogradu.\n„Posle dugo vremena imamo rebalans budžeta koji treba da predvidi stavke na koje će se potrošiti taj višak. Ranije su se rebalansom uglavnom tražili načini da se obezbede dodatna sredstva. To su elementi koji će iz ugla MMF-a svakako biti pozitivno ocenjeni“, navodi sagovornik „Blica“.\n„Raspoloživi fiskalni prostor treba da se iskoristi za kapitalnu potrošnju, uz primenu rigoroznih postupaka selekcije i ocene kako bi se maksimalno podržao stabilan rast“, navela je tada misija MMF-a u saopštenju na kraju posete povodom druge revizije u okviru savetodavnog aranžmana.\nSrbija i MMF su, posle uspešno završenog trogodišnjeg stend baj aranžmana, u julu 2018. godine ušli u novi aranžman „Policy Coordination Instrument“ (PCI) koji nije finansijski, ima savetodavnu ulogu i prevashodno je orijentisan na sprovođenje strukturnih reformi. PCI je odobren na period od 30 meseci, odnosno do januara 2021. godine.


"Neće biti podjele Kosova" | BN\n"Neće biti podjele Kosova"\n"Briselski sporazum o normalizaciji odnosa Beograda i Prištine je dobra pogodba.\nRepublika Srpska 15.05.2013 | 19:49\n"Briselski sporazum o normalizaciji odnosa Beograda i Prištine je dobra pogodba. Podele Kosova neće biti, istakao je danas američki kongresmen Eliot Engel. Engel koji je jedan od istaknutijih zagovornika nezavisnosti Kosova rekao je da neće biti podele Kosova ni razmene teritorija, jer bi to proizvelo domino-efekat na Balkanu. "Sporazumom nijedna strana ne dobija sve ono što želi. Sporazum je kompromis, a kompromis podrazumeva da jedna strana dobije nešto što želi i da druga strana dobije nešto od onog što želi", rekao je on u intervjuu za kosovski servis Radio Slobodna Evropa. Kao rezultat toga, iako obe strane, kako je rekao, nisu u potpunosti zadovoljne, one shvataju da je to u njihovom interesu, zato što mogu da ostave prošlost iza sebe i okrenuu se budućnosti. Prema njegovom mišljenju, ovim sporazumom Kosovo je na dobitku, zato što je "Srbija po prvi put 'de facto' priznala Kosovo" i vlada u Prištini će uspostaviti kontrolu na celom Kosovu. "Za mene nije važno da li Srbija ima zvanične diplomatske odnose i da li priznaje Kosovo, ali potpisivanjem ovog sporazuma, Srbija je "de facto" priznala pravo Kosova da postoji kao nezavisna država", poručio je američki kongresmen. "Neće biti podele Kosova, otcepljenja nekog dela, i to je veoma važan princip. Prema tome, vlada Kosova je odgovorna za celo Kosovo, bilo za severnu Mitrovicu, južnu ili neki drugi njen deo, rekao je on i dodao da će "u zamenu za to, Srbi na severu Mitrovice imati određeni stepen autonomije". "Mislim da je to dobra pogodba. Ukoliko je to prava autonomija, a EU i SAD i ostali priznaju činjenicu da je Kosovo jedno a ne podeljeno, odvojeno ili otcepljeno, u zamenu za jedan oblik autonomije za Srbe, mislim da je sporazum veoma dobar za Kosovo i vladu u Prištini." Briselski sporazum takođe, kako Engel kaže, usmerava i Kosovo i Srbiju na putu ka EU. "Ne smeta mi ukoliko se Srbija priključi EU, ali samo ukoliko se i Kosovo priključi EU. Ne želim da Srbija ima tu mogućnost da blokira Kosovo. Smatram da ovaj sporazum ne dozvoljava da jedna zemlja blokira drugu", ističe Engel. Na pitanje da li sporazum stvara mogućnost za formiranje mini-države na severu Kosova, Engel kaže da takva opasnost ne postoji i odbacuje ideje kongresmena Dane Rorbaher o razmeni teritorija Kosova i Srbije jer je to, kako kaže, nemoguće bez posledica po ostale delove Balkana. "Kosovo je na Balkanu, gde se ne zna gde je kraj. Ukoliko se granice Balkana pomere, ukoliko se podeli Kosovo, šta će se desiti ukoliko i Republika Srpska poželi da bude deo Srbije, šta će se desiti ukoliko delovi Makedonije žele da se promene, šta će se desiti sa Bosnom? Tome nema kraja i plašim se da za to ne bi bilo rešenja ni za 100 narednih godina", upozorio je on. Engel, koji je visokopozicionirani član Komiteta za spoljne odnose, ocenio i da SAD moraju ostati uključene u zbivanja na Kosovu, jer će u suprotnom ako se prepusti samo Evropi, Kosovo teško ostvariti svoje ciljeve.\nSrbi su na kosovu sada u istom polozaju kao hrvati u bih ostace na cjedilu kako hrvati bosanski sada ce i zvati srbi kosovski tko su oni\nGledajuci unazad ...Srvija je u vise navrata praktixno nestajala ali se ipak posle svega uzdizala i vracala u zivot.... tako i ovo sad... Kosovo nam je trenutno oteto ali polajo vraticese ono gde mu je mesto.... opet ce siptari kao nekad cuvati ovce,koze i magarce.... sve ima svoje samo polako\nPa sta ste ocekuli da uradite u Kosovo sta hocete I posle da kazete ovo hocemo ili ovo vi necete dobiti Kosovo nikada I Kosovo je nezavisna od vas tu serbska cizma nikada nece uci ni milom ni silom samo sanjate kao sto ste sanjali za veliku serbiju I nikada niste je videli I necete viditi\nEngel, Sotono !\nEngel, zelim ti da budes naj bolja musterija naj cjenjenijeg siptarskog proizvoda.\nNama to i odgovara da kosovo ostane u Srbiji gdje i pripada !


Ralu - RALU LOGISTIKA proširila usluge skladištenjem i distribucijum pod kontrolisanim temperaturnim uslovi\nZajedno sa nedavno izgrađenim logističkim centrom u Zagrebu, kompanija je sada u mogućnosti da klijentima pruži vrhunsku kompletnu logističku podršku u više država regiona za robu koja zahteva posebne temperaturne uslove.\nKompanija Ralu započela je radove na dodatnom uređenju objekata u skladu s najvišim evropskim standardima, a koji će biti završeni u narednih nekoliko meseci. Skladištenje i sve skladišne operacije sa hlađenom i smrznutom robom na temperaturama od minus 25 do plus režima obavljaće se uz primenu svih najviših standarda za manipulaciju hranom i ostalom zahtevnom robom.\n„Pored posebnih uslova, RALU Srbija će ponuditi proaktivna logistička rešenja po meri kupca, a kompletna usluga će obuhvatiti transport, skladištenje i isporuku do krajnjih kupaca, uz mogućnost praćenja pošiljke i optimizaciju ruta i troškova. Pored primene najviših standarda poput ISO 9001 i HACCP, IFS, biće implementirana i vrhunska tehnologija za skladišno poslovanje WMS (Warehouse Management System). Na taj način, naš cilj je da potvrdimo poziciju vodećeg nezavisnog dobavljača integrisane logističke usluge u hladnom lancu u regionu“, istakao je Vladimir Milosavljević, direktor RALU Srbija.


Lego uči decu empatiji kroz zabavni kviz - Domino Magazin\nNaslovna Zabava & Igre Lego uči decu empatiji kroz zabavni kviz\nLego uči deci empatiji i to pomoću edukativnog kviza na internetu i pristupačnog dečijem uzrastu.\nGlavni lik je Captain Safety koji prolazi kroz razne situacije da bi deca naučila da se suprotstave maltretiranju na mreži i pokazala empatiju.\nTakođe, deca odgovaraju na pitanja da li su oni nekad bili nevaljalci a ako jesu uče se kako da se izvinjavaju i ponovo u lepim manirima druše sa vršnjacima.\nU igri su četiri online heroja Sir Hug A Lot koji je pun saosećanja, Butterclops koji je samosvestan, tu je i AeroVision dečiji pomoćnik i Admiral Highive koji je čista ljubaznost na mreži. Onda deca odgovaraju i na pitanje, na koga najviše liče, što je posebno zanimljivo.\nOvaj program Lego i DQ Institute napravljen je kao odgovor na dečije potrebe jer je prema najnovijim istraživanjma ovog instituta 45% dece između 8 i 12 godina bilo podvrgnuto nekoj vrsti cyber nasilja bilo da su sami bili akteri tog nasilja ili ga trpeli od drugih.\nCilj je da se deca edukuju da minimiziraju cyber rizik kako bi internet bio “bolje mesto u budućnosti”, rekli su stručnjaci Institua DQ.\nPrethodni članakMuškarci više pomažu u kući\nSledeći članak18 poklona za Dan zaljubljenih s kojima ne možete da pogrešite


Trampove tvrdnje o izbornoj kradji u fokusu drugog pretresa o neredima 6. januara 2021.\nBeta 14. juna 2022. 09:20\nDrugi javni pretres komisije Predstavničkog doma o upadu u Kongres SAD, je u toku, a u centru pažnje su svedočenja brojnih savetnika koji su govorili bivšem predsedniku Donaldu Trampu da je izgubio izbore 2020, u vreme dok je on ponavljao tezu nazvanu „velika laž“ – da je prevarom izgubio drugi mandat u Beloj kući.\nKako prenosi Glas Amerike (VOA), glavni svedok pred devetočlanom komisijom trebalo je da bude Bil Stepijen, Trampov menadžer kampanje 2020. godine, ali je u poslednjem minutu otkazao učešće na pretresu zbog „hitne porodične situacije“.\nKomisija je saopštila da će umesto njegovog novog svedočenja uživo biti emitovan video snimak njegovog ranijeg iskaza pred komisijom.\nNa pretresu u ponedeljak su uživo svedočili drugi svedoci, medju kojima je Kris Stirvolt, bivši politički urednik kanala Foks njuz koji je u izbornoj noći u novembru 2020. proglasio da je Džozef Bajden pobedio u Arizoni – jednoj od presudnih država za ishod izbora.\nPredsedavajući kongresmen Beni Tompson otvorio je pretres navodeći da je Tramp „izneverio poverenje američkog naroda“ i „pokušao da ostane na položaju iako je narod glasao drugačije“.\nČlanovi komisije kažu da su otkrili dovoljno dokaza da bi Sekretarijat za pravosudje mogao da razmotri podizanje krivične optužnice protiv bivšeg predsednika – što bi bio dogadjaj bez presedana u američkoj politici.\nSvedoci su juče opisivali kako su Trampove tvrdnje o ukradenim izborima bile povezane sa neredima na Kapitolu, kada su članovi Kongresa satima sprečeni da potvrde izbornu pobedu Bajdena.\nOko 2.000 Trampovih pristalica je 6. januara 2021, probilo barijere policije Kapitola, oštetilo zgradu, i pljačkalo i demoliralo kongresne kancelarije.\nU naredne dve nedelje trebalo bi da se održi još najmanje pet javnih pretresa o upadu u Kongres.


U Beogradu počinje Otporni Beograd\nBeta\t 11. septembra 2015. 14:45\nU Beogradu je danas počeo rad na projektu “Otporni Beograd” u okviru globalne inicijative “Sto otpornih gradova” pod pokroviteljstvom američke Fondacije “Rokfeler”, koja omogućava gradovima da budu otporniji na prirodne, društvene i ekonomske izazove.\nRegionalna direktorka programa za Evropu i Bliski istok Kristijana Fragola kazala je da je Beograd jedina prestonica istočne Evrope koja je uključena u ovaj program i da veruje da glavni grad Srbije “može da doprinese razvoju Evrope u celini”.\nOna je pojasnila da grad treba da napravi strategiju koja će biti realno izvodljiva i da će im u tome pomoći šef programa za Beograd, koji će sa stručnjacima raditi na određivanju ciljeva koje Beograd treba da postigne. Kako je navela, organizacija će dati rokove koje će Beograd morati da ispoštuje.\n“Obavezali smo se na saradnju s Beogradom na dve godine. Prva tri meseca se radi agenda, zatim se još tri meseca razvija strategija i onda se prelazi na delovanje. Mi pozivamo gradove na odgovornost za preuzete poslove”, kazala je Fragola.\nGradonačelnik Beograda Siniša Mali kazao je da će Beograd od Fondacije “Rokfeler” dobiti i finansijsku pomoć za sprovođenje projekta, ali da je pre svega vrednost projekta u tome što će se grad povezati s drugim prestonicama i s njima razmenjivati iskustva o poplavama, rešenju gradskog saobraćaja ili migrantske krize.\nPomoćnik direktora za međunarodne odnose projekta Vikram Sing kazao je da će kroz projekat Beograd napraviti važan korak na putu da zaista postane svetska metropola. On je dodao da će šef projekta u Beogradu osim važnog zadatka u samom gradu biti i “internacionalni ambasador Srbije i Beograda”, jer će ostvarivati kontakte sa važnim ljudima u ostalim prestonicama.\nBeograd je krajem 2014. godine postao deo inicijative “Sto otpornih gradova”.


Šabić: Ne lomim se lako, neću podneti ostavku | Autonomija\n"Većina vrednih stvari urađena je samo zbog toga što neki ljudi, i kada je izgledalo da je to nemoguće, nisu odustali"\nPoverenik za informacije od javnog značaja i zaštitu podataka o ličnosti Rodoljub Šabić izjavio je FoNetu da nema nameru da podnosi ostavku na mesto poverenika i poručio da on nije neko ko se „lako lomi“.\nOn je rekao da mu mandat ističe sledeće godine, da ne može da tvrdi da će ostati do kraja, jer ne može da govori hipotetički i da predvidi šta će se događati, ali da „u ovom trenutku nema nameru da odstupi„.\n„Ja nisam neko ko se lako lomi i verujem da još mogu, kao poverenik, da rešavam ili bar da pokušam da rešavam neke stvari u interesu građana“, naglasio je Šabić.\n„Ima jedna divna sintagma, koje se u svom radu držim“, ilustrovao je Šabić, „a ona glasi da je većina vrednih stvari urađena samo zbog toga što neki ljudi, i kada je izgledalo da je to nemoguće, nisu odustali„.\nUz opasku da je važno da „svi nešto učinimo da se ovakvo stanje promeni“, Šabić je odbacio optužbe predsednice Skupštine Maje Gojković da je kandidat za gradonačelnika i da se bavi politikom, zbog čega bi trebalo da podnese ostavku.\nPrema Šabićevoj oceni, predsednica Skupštine Srbije već drugi put, „nesumnjivo zlonamerno“, o njemu govori neistine.\n„Verovatno pokušava da skrene pažnju sa činjenice da Skupština Srbije, iako po zakonu obavezna, ne razmatra izveštaje nezavisnih regulatornih i kontrolnih tela, kao i sa načina na koji ona vodi parlament“, smatra Šabić.\n„Uostalom, predsednica Skupštine Srbije je pravnica“, napomenuo je Šabić, „i trebalo bi da zna da Zakon o slobodnom pristupu informacijama od javnog značaja, meni kao povereniku, čak ne brani da budem član neke stranke, prepreka je da budem funkcioner“.\n„Istovremeno, gospođa Gojković nema nikakav problem da funkcioner SNS Bratislav Gašić postane direktor BIA, iako Zakon o BIA izričito kaže da pripadnik agencije ne sme da bude, ni član, ni funkcioner stranke“, primetio je Šabić.\n„Kakva borba, kakva trka, kakva utakmica! Niti su raspisani izbori, a i gradonačelnik se bira većinom glasova u Skupštini Beograda“, decidiran je Šabić.\nPrema njegovim rečima, poruka poslanika SNS Vladimira Đukanovića novom zaštitniku građana da „raspusti postojeći kabinet i napravi diskuntinuitet u radu sa prethodnim zaštitnikom Sašom Jankovićem“, ne zavređuje komentar.\nŠabić misli da je „vrlo indikativno“ što Gojković traži njegovu ostavku u trenutku dok on, u nadležnom skupštinskom odboru, u konstruktivnoj atmosferi, predstavlja izveštaj i odgovara na pitanja i poslanika SNS.\n„To ne liči na premijerku, jer je ranije imala običaj makar da zahvali na korektnoj saradnji“, rekao je Šabić i ocenio da je to „manji problem“.


AHA – Oznaka sistema upravljanja alergenima | SGS Srbija\nPoljoprivreda i Hrana AHA – Oznaka sistema upravljanja alergenima\nSAS (Service Allérgie Suisse), specijalizovana firma za prevenciju i informacije u vezi sa alergijama, astmom i kožom, razvila je standard AHA (za alergiju, kožu i astmu) koji određuje opšte zahteve u vezi sa sistemima, procesima i proizvodima za proizvodnju robe sa oznakom kvaliteta SAS.\nSGS obezbeđuje sveobuhvatnu i svetski priznatu sertifikaciju za sistem upravljanja alergenima (AHA) koji garantuje vašu usaglašenost sa ovim važnim programom za upravljanje alergenima.\nSGS je vodeća organizacija u ispitivanju alergena u hrani i proceni rizika od alergena. SGS sertifikat za sistem upravljanja alergenima (AHA) pokazuje da vodite računa o ispunjavanju zakonskih zahteva i zadovoljavanju potreba kupaca u vezi sa upravljanjem alergenima. Tokom procesa sertifikacije, naučićete da pravilno upravljate alergenima jasnim definisanjem primedbi, čime ćete povećati poverenje kupaca u proizvod. Znanje u vezi sa industrijskim standardima stečeno tokom ovog procesa može jednostavno da se kombinuje sa drugim proverama bezbednosti i kvaliteta hrane uz samo nekoliko dodatnih poteza.\nStandard AHA obuhvata tri osnovne kategorije proizvoda koje se zasnivaju na nivoima alergena u proizvodima ili riziku od potencijalne izloženosti alergenima tokom procesa proizvodnje. Standard AHA definiše minimum zahteva za sistem upravljanja alergenima sa kojima morate da budete usaglašeni na proveren način kako bi roba dobila oznaku kvaliteta SAS.\nMožete na jednostavan način da kombinujete procenu usaglašenosti sa zahtevima standarda AHA sa svim postojećim proverama bezbednosti i kvaliteta hrane uz samo nekoliko dodatnih poteza. Visoko obučeni i stručni SGS proveravači rade na tome da vaša organizacija ispuni zahteve standarda AHA na sledeći način:\nproveravaju da li su vaši proizvodi pravilno identifikovani i da li se njima rukuje tako da ne dođe do kontaminacije od neusaglašenih proizvoda;\nproveravaju da li postoji kompletna dokumentacija o vašim proizvodima;\nproveravaju da li se primenjuju zakonski potrebne obuke i samostalno praćenje u okviru vaših objekata;\ngarantuju pristup proveravačima vašem postrojenju, skladištima i dokumentaciji.\nJavite se SGS-u da biste saznali kako da umanjite rizik od spora i pokazali da vodite računa o uspešnom upravljanju alergenima uz pomoć sertifikacije za sistem upravljanja alergenima (AHA).


Patrijarh Irinej o položaju SPC u Crnoj Gori: Demantovaću kada dobijem obećanje... - Sputnjik Srbija\n07:58 26 Mart 2019\nPatrijarh Irinej o položaju SPC u Crnoj Gori: Demantovaću kada dobijem obećanje...\n21:31 25.07.2018 Preuzmite kraći link\n„Vrlo rado ću demantovati to što sam rekao, bilo je to, istina, malo strože nego što bi bilo normalno, ali ću vrlo rado demantovati kada dobijem obećanje da oni neće više pretiti da će Crkvi oduzeti imanja u Crnoj Gori, da će oduzeti crkve i manastire i kada prestanu da prete da će proterati sveštenike i monahe Srbe iz Crne Gore. Onda ću povući i demantovati, do tada, ostajem pri svojoj izjavi“, rekao je Irinej za televiziju „Prvu“, komentarišući izjavu predsednika Crne Gore Mila Đukanovića.\nOn je u Nišu, pre nego što je potvrdio da zadržava stav koji je nedavno izneo, rekao i da su „novinari malo nezgodni i da kada on nešto kaže onda oni dopune da to izgleda onako kako on nije mislio“.\nUpitan za dijalog Beograda i Prištine, rekao je da „tu nema šta da kaže, za sada“.\n„Najoptimalnije i jedino optimalno rešenje je da Kosovo ostane srpska zemlja. Svako drugo rešenje nije rešenje koje Srbija može da prihvati“, istakao je Irinej.


“Sind” osvojio turnir “Radio Nešvila”\n26.06.2015 “Sind” osvojio turnir “Radio Nešvila”\nTurnir “Radio Nešvila” u malom fudbalu koji je počeo 22. juna završen je sinoć.\nNa poligonu OŠ “Mika Mitrović” u Bogatiću, u finalnoj utakmici ekipa “Sind” pobedila je “Dis partner” rezultatom 4:0. Izuzetno kvalitetna utakmica obilovala je mnoštvom šansi i atraktivnim fudbalskim potezima.\nNovčanu nagradu od 100.000 dinara za pobednika turnira obezbedila je Opština Bogatić, a pehar u trajno vlasništvo pobedničkoj ekipi uručio je u ime organizatora Nebojša Ković - direktor “Radio Nešvila”.\nU utakmici za treće mesto “Čelzi” je pobedio ekipu “Tref” rezultatom 7:6.\nDrugoplasiranom “Dis partneru” pripala je novčana nagrada od 40.000 dinara, koju je obezbedio Mlin „Braća Ružić“ Klenje , a trećeplasiranoj ekipi “Čelzi” nagrada od 10.000 dinara sponzora “Mobil Tim” Bogatić.\nNa turniru je učestvovalo devet ekipa koje su se takmičile u dve grupe, od kojih su po dve prvoplasirane odigrale eliminacione polufinalne utakmice. Za najboljeg igrača turnira proglašen je Nikola Rnić iz ekipe “Sind” a za najboljeg golmana Nenad Gligorić takođe iz ekipe “Sind”.\nVi ste posetilac br: 12 332 022


Šamarčina za zlotvora: Ako hoće vlast, mora da uradi ovo! - Naslovi.net vesti\nLider Alijanse za budućnost Kosova (ABK), članice koalicije PAN Ramuš Haradinaj, kojeg Srbija potražuje zbog ratnih zločina, prema ocenama analitičara, našao se između "dve političke vatre“. Koalicija PAN, tzv. "ratna koalicija“,... »\nKoalicija PAN ili tzv. "ratna koalicija" osvojila je najveći broj poslaničkih mandata pa bi prema ustavu Ramuš Haradinaj trebalo da prvi dobije mandat za sastav nove vlade. Analitičari, međutim, takvu mogućnost ne vide jer bi u... »\nPacoli upozorava na politički zastoj na Kosovu\nLider Alijanse za novo Kosovo Bedžet Pacoli upozorio je na opasnost od političkog zastoja na Kosovu nalik situaciji koja je bila posle izbora 2014. godine.\nPacoli, koji je i biznismen i jedan od najbogatijih Albanaca na svetu, oglasio se dan nakon što je kandidat za premijera Demokratskog saveza Kosova Avdulah Hoti isključio mogućnost koalicione vlade sa koalicijom PAN Ramuša... »\n- Nije dobro da neko pokušava da izvrće volju građana i sačuva DPK - napisao je Kurti na Fejsbuku, prenosi Zeri. EKSTREMISTI NA KORAK OD VLASTI Samoopredeljenje Aljbina Kurtija u prilici da vodi Vladu Kosova, a evo ŠTA TO ZNAČI... »\nSedam dana od vanrednih parlamentarnih izbora na Kosovu i Metohiji nema ni nagoveštaja ko bi mogao da dobije mandat za formiranje nove vlade, a kandidat za premjera i lider Alijanse za budućnost Kosova (ABK) Ramuš Haradinaj, koga Srbija potražuje zbog ratnih zločina se, prema ocenama analitičara, našao između dve "političke vatre".\nKoalicija PAN ili takozvana ratna koalicija, osvojila je najveći broj poslaničkih mandata, pa bi prema Ustavu Ramuš Haradinaj trebalo da prvi dobije mandat za sastav nove vlade. Haradinaj uveren da će biti premijer Analitičari,... »\nKoalicija PAN ili tzv. ratna koalcija osvojila je najveći broj poslaničkih mandata pa bi prema ustavu Ramuš Haradinaj trebalo da prvi dobije mandat za sastav nove vlade. Analitičari, međutim, takvu mogućnost ne vide jer bi u tom... »\nAlo pre 1 minut


Obama i Merkel u Drezdenu | Politika | DW | 05.06.2009\nObama i Merkel u Drezdenu\nAmerički predsednik Barak Obama, nakon jučerašnje posete Kairu, danas je u nemačkom gradu Drezdenu. Američkog predsednika primila je kancelarka Angela Merkel.\nBarak Obama i Angela Merkel u Drezdenu\nTokom jednočasovnog razgovora, reči je bilo o Bliskoistočnoj i privrednoj krizi, sporu sa Iranom, stanju u Avganistanu, zaštiti klime i zatvorenicima u Gvantanamu.\nNemačka i Sjedinjene Američke Države žele da uspostave još užu međunarodnu saradnju. Nemačka je blizak prijatelj i odlučujući partner Sjedinjenih Država, rekao je američki predsednik Barak Obama nakon sastanka sa nemačkom kancelarkom Angelom Merkel.\n“Mislim da je prijateljstvo neophodno ne samo za naše dve zemlje već za ceo svet, ako želimo da napredujemo u bitnim oblastima kao sto su nacionalna bezbednost, privreda ili promena klime.”\nZajedničko traženje rešenja\nZajednički će tražiti rešenja za svetsku finansijsku krizu, Avganistan, atomsko naoružavanje Irana, zaštitu klime, a pokušaće, kažu, da doprinesu i mirovnom rešavanju krize na Bliskom Istoku.\nKancelarka Merkel poručuje: “Potrebno nam je rešenje za dve države, jedno rešenje za državu Izrael, a drugo za državu Palestinu.”\nOdnos Obama-Merkel vidno poboljšan\nOdnos na relaciji Obama-Merkel, čini se, da je nakon ove posete poboljšan. Kancelarki, koja je bila u dobrim odnosima sa Džordžom Bušom, trebalo je vremena da se zagreje za prijateljstvo sa novim američkim predsednikom.\nS druge strane, Obami je u sećanju ostalo to, što mu Merkelova prošle godine u Berlinu nije dozvolila da održi svoj predizborni govor ispred Brandenburške kapije, smatra Markus Feldenkirhen, novinar nemačkog lista Špigel.\n“To još deluje na Obamu, to je bila uvreda, koja se mogla osetiti u atmosferi. Do danas je opterećivala američki odnos sa Nemačkom i Saveznom Vladom.”\nBarak Obama je u Drezdenu posetio i evangelističku crkvu, koju su 1945. godine bombardovale američke i britanske trupe. Rekonstruisana je 1994. godine uz pomoć i američkih donacija, a danas važi kao simbol pomirenja. Planirana je poseta bivšem koncentracionom logoru Bucenwald, u čijim je akcijama oslobađanja 1945. godine kao pripadnih američke vojske učestvovao i Obamin deda ujak. Na putu prema Normandiji, Obama će obići i američku vojnu bolnicu Landštul.\nTrajni link https://p.dw.com/p/I3zs


NEVIĐEN SUKOB NAVIJAČA U BiH Nasred meča se začula pucnjava, u opštem haosu ima povređenih :: Sportal\nPucnjava tokom utakmice Sarajeva u Ljubuškom Foto: Stare Slike\nVl.K. - Vest objavljena: 22:48 - 22.01.2022\nIako su igrači na terenu nastavili sa igrom, sigurno im nije bilo svejedno u momentima dok je oko njih trajao nevidljivi obračun, a prema vestima koje dolaze iz Bosne i Hercegovine situacija je bila vrlo ozbiljna.\nKako prenose portali iz BiH do pucnjeva je došlo tokom obračuna dve grupe navijača, koji je kao ishod imao i nekolicinu povređenih. Takođe, navodi se i da su na smirivanju sukoba radili pripadnici Ministarstva unutrašnjih poslova iz dva kantona, kako bi se neredi što pre okončali.\nPrema informacijama sa lica mesta, do incidenta je došlo kada je stotinak navijača Sarajeva primetilo da im je neko tokom prvog poluvremena oštetio vozila kojima su doputovali na meč u Ljubuškom, nakon čega su napustili stadion u nameri da pronađu počinioce.\nEvropski fudbal FK Sarajevo Bosna i Hercegovina Ljubuško Pucnji


Novak Đoković otvorio vrtić u zlatiborskom selu LJubiš |\nNovak Đoković otvorio vrtić u zlatiborskom selu LJubiš\nNovak Đoković Fondacija uspešno je realizovala još jednu donatorsku kampanju gde su prikupljena sredstva za izgradnju, rekonstrukciju i opremanje vtrića u zlatiborskom selu LJubiš. Dana 19. maja 2021. godine otvoren je vrtić dok je ovaj događaj posebno uveličan prisustvom osnivača fondacije, kao i našeg najpoznatijeg tenisera, Novaka Đokovića.\nUz Novaka, na otvaranju vrtića bila je i njegova supruga Jelena Đoković, kao i Maja Kremić, direktorka Fondacije. Otvaranju vrtića prisustvovao je predsednik opštine Čajetina Milan Stamatović, koji je najboljem teniseru sveta uručio posebno priznanje u znak zahvalnosti za podršku u razvoju zlatiborskih sela. Otvaranje dečijeg vrtića uveličao je LJubivoje Ršumović, naš poznati dečiji pesnik. LJubiš je rodno mesto velikog poete, pa je i novootvoreni vrtić ponosno poneo njegovo ime.\nOtvaranjem vrtića omogućeno je da deca ovog podneblja imaju pristup kvalitetnom ranom obrazovanju i da rastu u bezbednom i podsticajnom okruženju, da se socijalizuju i vreme provode u igri i učenju sa svojim vršnjacima.


Grad Beograd izradio priručnik o energetskoj efikasnosti u stambenim zgradama i kućama\nU okviru međunarodnog projekta Akcelerator efikasnosti u zgradama (BEA) koji su u partnerstvu uspešno realizovali Grad Beograd, Program UN za životnu sredinu i Svetski institut za resurse, izrađen je Priručnik o energetskoj efikasnosti u stambenim zgradama i kućama.\nOvaj pravilnik namenjen je prvenstveno građanima, tj. stanarima stambenih zgrada i individualnih objekata, prenosi sajt Grada Beograda.\nPriručnik sadrži opis stanja energetske efikasnosti u zgradama u Beogradu, kao i detaljno opisane mere koje građani mogu da preduzimaju na energetskoj sanaciji svojih objekata, sa procedurama.\nMere energetske efikasnosti obuhvataju arhitektonsko-građevinske mere na omotaču objekta, ali i mere čiji je cilj rekonstrukcija ili zamena instalacija grejanja i hlađenja, zatim zamenu osvetljenja, promene u ponašanju korisnika...\nCilj ovog Priručnika, navodi se, je da građanima približi i olakša proces energetskog sređivanja svoje zgrade, uz smanjenje troškova za energiju i zadržavanje ili povećanje postojećeg nivoa komfora. Ove mere, dodaje se, značajno doprinose i smanjenju zagađenja vazduha u Beogradu.


Izjavom da je Srbija fašistička tvorevina, nosilac liste "Samoopredeljenje" Sulejman Ugljanin vratio se u svoju daleku ekstremističku prošlost, kaže ministar državne uprave i lokalne samouprave Branko Ružić.\nOn kaže da je paradoksalno da Ugljanin govori o fašizmu u Srbiji.\n- Paradoksalno je da bilo ko u demokratski uređenoj zemlji kao što je Srbija govori o fašizmu, a naročito ne neko ko je, prema preliminarnim rezultatima, pobedio na izborima za Bošnjački nacionalni savet - rekao je Ružić.\nMinistar je naglasio da od Ugljanina ništa ne može da iznenadi, pa ni "takva opskurna rečenica", i ocenio da najveću štetu od takve izjave neće imati Ugljanin, ali da mogu trpeti građani Srbije.\nIstiče da Ugljanin nikada nije pokušao da razume da se po zakonu saveti nacionalnih manjina ne bave dnevnom politikom, niti nelegitimnim političkim ciljevima koji nisu utemeljeni u Ustavu, a koje Ugljanin, kaže Ružić, konstantno promoviše.\n- Ništa novo od njega. On je pluskvamperfekat u tom smislu, i nadam se da će prevagnuti mudrost u konstituisanju svih nacionalnih saveta, pa i Bošnjačkog nacionalnog vijeća - kazao je ministar.\nNa pitanje novinara da li misli da Rasim Ljajić može da napravi koaliciju sa Ugljaninom, Ružić je rekao da ne želi da se bavi spekulacijama, i podsetio da Ljajić nije lično učestvovao na izborima za nacionalne savete nacionslnih manjina.\n- To je pitanje za gospodina Ljajića, a ostavio bih u skladu sa demokratskim načelima onima koji su učestvovali na tim izborima da iskoriste zakonom propisani rok i dogovore na koji način će afirmisati tradiciju, kulturu, orazovanje i službenu upotrebu jezika nacionalnih manjina, pa i bošnjačke nacionalne manjine - naglasio je Ružić.\nUpitan o nepravilnostima u toku izbora i najavljenim krivičnim prijavama Nacinalnog saveta Slovaka, ministar je naveo da je izborni proces za nacionalne savete sproveden u skladu sa sporazumom potpisanim sa Republičkom izbornom komisijom (RIK), u čijoj je nadležnosti utvrđivanje eventualnih nepravilnosti i kršenja izborne procedure.\n- Kada je reč o eventualnim nepravilnostima, to su pojedinačni slučajevi koji ne potvrđuju pravilo - rekao je Ružić.\nOn je podsetio da je zakonski rok da RIK objavi zvanične rezultate četvrtak, 8.novembar, do 20 sati, nakon čega nacionalni saveti imaju rok od 20 dana da se kontstituišu. Ministar je izrazio zadovoljstvo zbog demokratske i fer atmosfere na izborima za nacionalne savete nacionalnih manjina na kojima su učestvovale 22 izborne liste.


Tači: Dijalog Beograd-Priština stigao do poslednje faze\nZatražili smo da Srbija prestane sa provokativnim delovanjem koje za cilj ima destabilizaciju Kosova, rekao je danas na konferenciji za novinare po povratku iz Brisela predsednik Kosova Hašim Tači. On je sastanak u Briselu na kome su učestvovali predsednici i premijeri Kosova i Srbije ocenio konstruktivnim.\nPredsednik Kosova Hašim Tači rekao je da je glavni cilj jučerašnjeg sastanka u Briselu bio da se spuste tenzije i izbegnu provokacije i da se o tome otvoreno razgovaralo. Sastanak je po njegovim rečima protekao u pozitivnoj atmosferi.\n"Mi smo lideri i moramo da radimo na očuvanju mira i smirivanju međudržavnih odnosa. Sastanak je obuhvatio sve negativne postupke koji su se desili u prethodnom periodu. Obe strane i Repubika Kosovo i Republika Srbija su se dogovorile da dijalog nema alternativu", rekao je Tači.\nTači je kazao da je potrebno još mnogo rada kako bi došlo do potpune normalizacije odnosa i istakao da postoji spremnost obe strane da se intenziviraju sastanci na visokom nivou.\n"Dijalog je stigao do poslednje faze i treba da se zaključi postupak kada treba da bude jasno koji je poslednji zaključak i rezultat. Treba da postignemo politički dogovor o pomirenju, recipročnoj saradnji, kao i o potpunoj normalizaciji odnosa. Samo je to garancija za mir i stabilnost", kazao je Tači.\nPovodom jučerašnjeg sastanka predsednika i premijera Srbije i Kosova u Briselu, oglasila se i Samostalna liberalna stranka koja je pozdravila nastavak dijaloga Prištine i Beograda, ocenivši da je dogovor o nastavku dijaloga na najvišem nivou garancija mira.\nKako se navodi u saopštenju SLS-a, mir i stabilnost predstavljaju najvažniji uslov i osnovu za rešavanje svih nagomilanih problema u interesu građana i potvrdu iskrenosti i doslednosti na evropskom putu i Prištine i Beograda.


Koncertom do paketića za djecu iz siromašnih porodica | Palelive.com\nPočetna Regija Zvornik Koncertom do paketića za djecu iz siromašnih porodica\nZVORNIK – Zvornički Dječiji hor „Izvornik“ održao je božićno-novogodišnji koncert za koji je ulaznica bila slatkiš, čime je prikupljen potreban sadržaj za paketiće za 35 djece iz socijalno ugroženih porodica, rekla je danas dirigent ovog hora Hristijana Sandić.\nSandićeva je rekla novinarima da je, u želji da radost novogodišnjih i božićnih praznika osjete i djeca iz socijalno ugroženih porodica, došla na ideju da organizuje ovaj koncert sa neobičnom ulaznicom.\nOna je istakla da su ovu ideju podržale sve njene kolege iz Prvog zvorničkog pjevačkog društva „Izvornik“, čiji je i ona član.\n„Podržali su nas i Dom omladine i Pozorište mladih Zvornik, tako da je koncert pod nazivom `Podijeli čaroliju` realizovan u prepunoj sali Doma omladine sa fantastičnim programom“, rekla je Sandićeva.\nOna je dodala da je sakupljeno dosta slatkiša i grickalica, od kojih je upakovano 35 paketića za djecu iz siromašnih porodica i za djecu koja žive u udaljenijim krajevima zvorničke teritorije.\nZahvalivši Zvorničanima na odzivu i podršci koncertu, Sandićeva je izrazila posebnu zahvalnost Marketu „Zvorničanka“, koji je obezbijedio kese za pakovanje novogodišnjih paketića.\n„Izuzetno sam srećna održanim koncertom jer smo djecu obradovali i omogućili im da osjete radost praznika“, rekla je Sandićeva.\nOna je pozvala sve ljude dobre volje da i dalje učestvuju u prikupljanju neke vrste pomoći za ove i slične porodice i da donirane stvari dostave Prvom pjevačkom društvu „Izvornik“, koje će ih dalje distribuisati.\nDječiji hor radi u sastavu Prvog zvorničkog pjevačkog društva „Izvornik“ od novembra 2016. godine i ima oko pedeset članova.\nPrethodni članakBoračka organizacija Kasindo organizuje proslavu Dana Republike\nNaredni članakSusret sa hrabrim mališanom Milenkom Pavlovićem